Obilježen dan osnivanja 16. Krajiške motorizovane brigade\n16/09/2018 | 16:07 ⇒ 20:34 | Autor: SRNA\nU Mašićima, kod Gradiške, danas je obilježeno 27 godina od osnivanja 16. Krajiške motorizovane brigade Vojske Republike Srpske.\nTim povodom služen je parastos za poginule borce, a potom su položeni vijenci.\nPredsjednik Boračke organizacije Republike Srpske Milomir Savčić istakao je da je 16. Krajiška motorizovana brigada bila jedna od najelitnijih jedinica Vojske Republike Srpske, sa ogromnom vatrenom moći, brbenim iskustvom, izuzetno uspješnim komandovanjem i probranim borcima.\n"Na svim ratištima su znali samo za pobjedu. Drugim jedinicama davali su snagu, motiv, sigurnost i samopouzdanje, što je bila garancija uspjeha", rekao je Savčić.\nOn je čestitao Dan osnivanja 16. Krajiške motorizovane brigade brigade svim njenim pripadnicima, odao dužno poštovanje svim poginulim borcima brigade, te zahvalio im na doprinosu u odbrani slobode srpskog naroda.\nPomoćnik komandanta ove brigade Nedeljko Madžar istakao je da je 16. Krajiška brigada bila nenadmašna u relizaciji svojih borbenih zadataka na više od 20 ratišta.\n"Brigada, njeni preživjeli i poginuli borci su iscrtali granice Republike Srpske. Nije lako reći koji su to najteži periodi rata, prva iskustva ratovanja u zapadnoj Slavoniji ili na drugim ratištima. Nažalost, takvi ratni putevi i veliki zalozi za slobodu i sopstveno ognjište uvijek traže žrtve", naveo je Madžar, koji je i predsjednik Organizacionog odbora za obilježavanje Dana ove jedinice.\nOn je naglasio da je svoje živote u temelje Republike Srpske ugradio je 437 boraca 16. Krajiške motorizovane brigade, a više od 2.000 boraca je ranjeno.\nMadžar je rekao da se ti ljudi i njihova žrtva ne smiju zaboraviti i da je obilježavanje Dana 16. Krajiške motorizovane brigade sprečavanje zaborava i prenošenje iskustava na mlade generacije.\nOdlikovani borac 16. Krajiške motorizovane brigade Rade Majstorović, koji je u ratu bio i ranjen, kaže da ima i ružnih i lijepih uspomena na ratni put brigade, te da mu je drago što ima priliku da vidi svoje saborce.\n"Kako vrijeme prolazi vidim da je 16. Krajiške motorizovane brigade bila jaka, jer je okupila poštene, čestite i hrabre borce", naglasio je Majstorović.\nNačelnik opštine Gradiška Zoran Adžić istako je da je 16. Krajiška motorizovana brigade krenula na svoj ratni put upravo sa područja opštine Gradiška, iz Mašića.\n"Naša je obaveza da zbog poginulih boraca čuvamo i razvijamo Republiku Srpsku, bez koje neme opstanka srpskog naroda na ovim prostorima", naglasio je Adžić.\nNačelnik Odjeljenja za boračko-ivalidsku zaštitu opštine Gradiška Radomir Pjanić rekao je da je veza 16. Krajiške motorizovane brigade i Gradiške neraskidiva, napominjući da su u njenom sastavu bila 1.663 boraca sa područja Gradiške.\nKroz 16. Krajišku motorizovanu brigadu prošlo je 12.000 boraca, 437 boraca dalo je živote za Republiku Srpske, a oko 2.000 je ranjeno.\nVijence su na spomen-obilježje u Mašićima danas položili predstavnici 16. Krajiške motorizovane brigade, dedlegacija Narodne skupštine Republike Srpske, na čelu sa potpredsjednikom Skupštine Nenadom Stevandićem, te delegacija Ministarstva rada i boračko-invalidske zaštite Srpske.\nNa spomen-obilježje vijence su položili i predstavnici Boračke organizacije Republike Srpske, delegacije boračkih organizacija i vlasti Banjaluke, Gradiške i drugih opština iz kojih su regrutovani borci ove jedinice, ministar bezbjednosti BiH Dragan Mektić, predstvnici Trećeg pješadijskog/Republika Srpska/ puka Oružanih snaga BiH, te brojne druge delegacije.\nSDS predao potpise za učešće na izborima\nKovačević: SNSD predao prijavu za Opšte izbore (VIDEO)\n07:21 > Štrbac: Zločin na Petrovačkoj cesti najbolje spremljena optužnica do sada (VIDEO)


Počeli treninzi u FK Knjaževac – Tempo Naxi radio\n2. јуна 2020. 2. јуна 2020. Zoran Nikolic\nNa gradskom stadionu u knjađevcu okupili su se mladi fudbaleri uzrasta od 7 do 13 godina i, uz poštovanje svih mera prevencije i zaštite, nastavili trenažni proces.\nPauza duga dva i po meseca, izazvana pandemijom korona virusa i vanrednim stanjem u zemlji, za mlade knjaževačke fudbalere konačno je završena. Članovi Fudbalskog kluba Knjaževac, igrači od 2007. do 2013. godišta, okupili su se juče na gradskom stadionu i, uz poštovanje svih propisanih mera prevencije i zaštite, ponovo počeli treninge.\nMlade fudbalere i njihove roditelje pozdravili su Krunislav Simić, jedan od osnivača kluba i koordinator svih klupskih aktivnosti, kao i Dragan Đorđević, odnedavno novi predsednik Fudbalskog kluba Knjaževac.\nZa stručni rad, kao i do sada, biće zadužen trenerski trio – Emilija Smiljković, Dragan Pavlović i Vladimir Stojanović, a veliko „trenersko pojačanje“ predstavlja angažovanje Bogiše Stojiljkovića, iskusnog trenera sa A licencom i dugogodišnjeg instruktora Fudbalskog saveza koji će praktično rukovoditi trenerskim timom.\nOvo okupljanje bila je i prilika za uručenje prigodnih nagrada igračima koji su bili najuspešniji na internom, klupskom konkursu za najmaštovitije video radove.\nMladi fudbaleri juče su, podeljeni po uzrasnim kategorijama, odradili prvi trening, a rad se nastavlja narednih dana. S obzirom na aktuelnu epidemiološku situaciju, izvesno je da tokom ovog leta neće biti zvaničnih takmičenja, tako da će tokom naredna tri meseca i takmičari i početnici imati dovoljno vremena da se što bolje pripreme za obaveze koje ih očekuju najesen.\nJučerašnje okupljanje na gradskom stadionu igrača, roditelja, uprave i trenera na simboličan način predstavlja i početak obeležavanja značajnog jubileja – Fudbalski klub Knjaževac osnovan je 2005. tako da ove godine slavi petnaestogodišnjicu uspešnog rada.\nIz kluba podsećaju da je u toku upis novih članova, a sve neophodne informacije zainteresovani mogu dobiti putem telefona 060-166-20-12.\nIzvor: knjazevačke vesti


Niko ne zna kome je Vlada RS prodala obveznice na Londonskoj berzi! Kriju jednog kupaca iz Republike Srpske - Vijesti Srpske – Najnovije vijesti iz Republike Srpske\nNaslovna Izdvajamo Niko ne zna kome je Vlada RS prodala obveznice na Londonskoj berzi!...\nTri dana nakon što su prodane obveznice Republike Srpske na Londonskoj berzi, ne zna se ko ih je kupio. Ministarstvo finansija Republike Srpske nije odgovorilo na upit Radija Slobodna Evropa (RSE) da dostavi spisak o tome ko je sve kupio obveznice.\nObveznice su dužnički vrijednosni papiri koji se izdaju s ciljem prikupljanja finansijskih sredstava i sa unaprijed definisanim rokom povrata, te unaprijed utvrđenom kamatom. Predstavljaju alternativu bankovnom kreditu.\nVlada je, u saopštenju za javnost 20. aprila, navela da je u transakcijama u Londonu bilo više od 54 učesnika među kojima fondovi, banke i kvalifikovani investitori.\n„Najveći i najznačajniji su iz Velike Britanije, SAD, Švajcarske, Njemačke, te samo jedan finansijski investitor iz Republike Srpske”, navedeno je u saopštenju.\nVlada Republike Srpske saopštila je 20. aprila da su prodate obveznice Republike Srpske na međunarodnom tržištu u iznosu od 300 miliona eura s kamatom od 4,75 posto. Obveznice su prodane, a tek nakon toga je Vlada RS održala posebnu sjednicu i donijela Odluku o prihvatanju zaduženja.\nIzlazak na Londonsku berzu će tako poreske obveznike u Republici Srpskoj koštati dodatnih 375 miliona eura u narednih pet godina. Novac je namijenjen, kako je rečeno iz Vlade, za povećanje plata i penzija u Republici Srpskoj. Sve se dešava nešto više od godinu dana od opštih izbora u Bosni i Hercegovini.\n„Sve ovo je jako čudno. Prvo su obveznice prodate u toku dana, a onda je Vlada naknadno navečer donijela odluku o prihvatanju zaduženja. To je po meni kršenje svih mogućih zakona“ , kaže ekonomska analitičarka i bivša ministrica finansija RS Svetlana Cenić za Radio Slobodna Evropa (RSE).\nOna ocjenjuje da se radi „o sumnjivom poslu“, jer Vlada nije najavila da će izaći na Londonsku berzu.\n„Kreditni rejting B3 sam po sebi govori špekulativno i visoko rizično“, kaže Cenić.\nProfesor ekonomskih nauka, Mladen Ivanić, naglašava da je ključno pitanje ko je kupio obveznice Republike Srpske u Londonu.\n„Ovi koji su kupili obveznice Republike Srpske po kamatnoj stopi od gotovo pet posto su uradili dobar posao. Takav prinos malo ko će u ovom trenutku dobiti. Mislim da je Republika Srpska mogla da se zaduži na domaćem tržištu uz puno nižu kamatu. Kad budemo znali da li su kupci ljudi sa kapitalom iz Republike Srpske, Mađarske i Rusije, a mislim da jedan dio jeste, onda će se znati zašto je kamata tako visoka i zašto su oni tako dobro oplodili svoj novac“, kaže Ivanić.\nPrema riječima ekonomiste Zorana Pavlovića, londonska finansijska priča građane RS će koštati mnogo više od 300 miliona eura za koje se entiteska vlada zadužila putem obveznica.\n„Da bi bilo ko mogao da emituje obveznice mora sklopiti ugovor sa berzom, mora biti definisan onaj ko će voditi taj proces i ko će pomoći da se izvrši priprema za plasman. U ovom slučaju to su bili Societe Generale Group, Intesa Sanpaolo Banka i Unikredit Banka. Po mojoj procjeni, sa kamatom to će biti pet posto u odnosu na glavnicu, odnosno oko 15 miliona eura godišnje“, objašnjava Pavlović.\nSociete Generale je jedna od vodećih evropskih grupacija za finansijske usluge, a Intesa Sanpaolo banka i Unikredit banka posluju i u Bosni i Herecegovini.\nLondonska berza nije jedina putem koje se Vlada RS zadužila. U junu 2018. godine, vrijednosni papiri su prodani na Bečkoj berzi. Njihova vrijednost je 200 miliona eura. Tada su izdate petogodišnje obveznice sa rokom dospijeća glavnice 28. juna 2023. godine.\n“U ovom ugovoru iz Beča piše da, ako RS ne vrati sredstva kreditorima, nosioci obveznica imaju pravo zapljene bilo koje kompanije koja je više od 51% u vlasništvu RS. To su vrlo strogi uslovi, pa ukoliko se cijeli iznos ne vrati 2023. godine, moglo bi se desiti da neko dođe i uzme naprimjer, dio Elektroprivrede RS”, objašnjava Pavlović.\nZbog čega se Vlada RS zadužila na Londonskoj berzi?\nBosna i Hercegovina pregovora sa Međunarodnim monetarnim fondom (MMF), od 2020. godine o novom finansijskom aražmanu vrijednom 750 miliona eura. Da bi dobila novac, Bosna i Hercegovina mora ispuniti uslov, a on se odnosi na uspostavu registra računa fizičkih lica u Centralnoj banci BiH.\nRepublika Srpska smatra kako se radi o prenosu nadležnosti na Bosnu i Hercegovinu i ne pristaje na ovaj uslov.\nIstovremeno, u MMF ocjenjuju da sve zavisi od vlasti u zemlji i njihove političke volje, te da uslovi koje je postavio MMF nikada nisu bili lakši.\nAndrew Jewell, rezidentni predstavnik MMF-a u BiH izjavio je u januaru za RSE kako bi kredit pomogao građanima i oporavku posrnule ekonomiji pogođene pandemijom COVID-a 19.\nRazlog zbog kojeg MMF traži uspostavu registra, naveo je Jewell, je to što Evropska unija (EU) u borbi protiv pranja novca zahtijeva od svih zemalja članica da uspostave ovakve registre na nivou svojih zemalja.\nDrugi razlog je što bi to ohrabrilo i podstaklo banke da daju više zajmova, jer bi olakšalo bankama naplatu dugova i naplatu potraživanja.\nTakođer, ova mjera koja je standardna u zemljama EU, korištena je od MMF-a i u aranžmanima sa drugim zemljama.\nProdaja smanjila kreditni rejting Republike Srpske\nAgencija za kreditni rejting Moody’s 14. aprila objavila je na web stranici da je dodijelila privremeni rejting B3 emisiji obveznica Republike Srpske na Londonskoj berzi.\nMoody’s Public Sector Europe je specijalizirana firma za servisiranje evropskog javnog sektora.\nU svom izvještaju navode da će svrha obveznica biti refinansiranje većine domaćeg duga koji dospijeva u iznosu od 180 miliona eura i finansiranje planiranog budžetskog deficita od 178 miliona eura.\n„Rejting Republike Srpske i dalje je ograničen visokim teretom duga, koji se sa 135% stvarnih prihoda u 2019. godini povećao na oko 160% u 2020. Ponovljeni pristup vanjskom finansiranju biće ključan za Republiku Srpsku da finansira svoje srednjoročne prioritete, s obzirom na vrlo visoke potrebe za finansiranjem u iznosu od preko milijardu KM u 2021.godini ( više od 500 miliona eura) i 800 miliona maraka 2022. godine (više 400 miliona eura)“, navodi se u ovom izvještaju.\nIstovremeno, u Centralno banci BiH za RSE navode da najnovije zaduženje RS neće uticati na kreditni rejting Bosne i Hercegovine koji takođe ima kreditni rejting B3 (rizično).\n„Trenutna emisija obveznica RS, u odnosu na dosadašnje pokazatelje, ne predstavlja značajan rizik i ne može narušiti suvereni rejting BiH“, kaže Belma Čolaković iz Centralne banke BiH za RSE.\nDug Bosne i Hercegovine iz godine u godinu raste. Samo u 2020. godini javni dug je povećan za 480 miliona eura.\nPrema izvještaju Ministarstva finansija i trezora BiH, na kraju 2020. godine, BiH je bila zadužena 6,2 milijardi eura, na vanjski dug otpada 4,42 milijarde eura, a na unutrašnji dug 1,78 milijardi eura.\nHoće li se zaduživati Federacija BiH?\nU ukupnom dugu Federacija Bosne i Hercegovine učestvuje sa 51 posto, a Republika Srpska sa 48 posto. Preostalih jedan posto odnosi se na dug institucija BiH i Brčko distrikta.\nU Vladi Federacije BiH, govoreći o zaduživanju na stranim berzama, navode kako se taj bh. entitet neće zaduživati.\nSavjetnik za ekonomska pitanja u Vladi Federacije BiH, Goran Miraščić, naglašava za RSE kako ta izvršna insititucija “ne planira skori izlazak na međunarodno finansijsko tržište kapitala”.\n„Federacija Bosne i Hercegovine nije imala potrebe da se zadužuje na ovaj način međutim, vidjećemo da li će biti za tim potrebe u budućnosti. S obzirom da se ovdje radi o javnom novcu, prvenstveno se tu gleda kamatna stopa i vrijeme otplatnog perioda, i mi ćemo tražiti mogućnost za jeftinije zaduženje kako bismo što manje koštali naše poreske obveznike“, kaže Miraščić.\nZakonom o zaduženju, dugu i garancijama Bosne i Hercegovine definisano je da se, osim države, na inostranom finansijskom tržištu mogu zadužiti i entiteti i distrikt Brčko BiH ( samostalna jednica na sjeveru BiH).


Bivši igrač Milvoki Baksa i srpske rerezentacije Miroslav Raduljica (26), dobio je ponudu od Galatasaraja da pojača njihove redove i nadomesti odlazak Furkana Aldemira, ali je na svom tviter nalogu demantovao ovu informaciju i rekao da će do kraja sezone, koja traje do sredine februara, ostati u ekipi Šandonga.\nOvaj 26-godišnji centar karijeru je započeo u FMP-u, da bi 2010. prešao u Efes, koji ga je prosledio na pozajmicu prvo u Albu, a kasnije u Partizan i Azovmaš. U Milvoki prelazi 2013. godine, gde beleži zapažene partije, a nakon završenog prvenstva sveta u Španiji i osvojenog srebra potpisao je ugovor sa kineskim Šandongom.\nU SVETSKOM VRHU Košarkaši Srbije treći na FIBA rang listi\nKošarkaška reprezentacija Srbije na najnovijoj FIBA rang listi zauzima treće mesto, iza SAD i Španije.\nSJAJAN REZULTAT KOŠARKAŠICA Veteranke Srbije u finalu Svetskog prvenstva\nKošarkaške veteranke Srbije pobedile su Rusiju sa 53:49 i plasirale se u finale Svetskog prvenstva u Italiji.


Erdogan i Tramp najavili susret za mesec dana - Sputnjik Srbija\n21:20 29.05.2019 (osveženo 21:24 29.05.2019) Preuzmite kraći link\nTurski predsednik Tajip Erdogan i američki predsednik Donald Tramp su se tokom telefonskog razgovora složili da se sastanu na marginama samita G20, koji je zakazan za 28. i 29. jun u Japanu, objavio je direktor za komunikacije predsednika Turske Fahretin Altun u postovima na Tviteru.\nDvojica lidera razgovarala su o pitanjima kao što su jačanje trgovinske razmene dve zemlje i turski planovi za kupovinu ruskog raketnog sistema S-400, potvrdio je i Džad Dir, portparol Bele kuće, prenosi Rojters.\nTurska je predložila da dve zemlje formiraju radnu grupu koja bi procenila potencijalni uticaj S-400 na avione F-35, ali se SAD još nisu oglasile povodom tog predloga. Tokom današnjeg razgovora Erdogan je ponovio Trampu ponudu Turske za formiranje radne grupe, napisao je na Tviteru Altun.\nVeze između dva NATO saveznika narušene su zbog odluke Ankare da kupi ruski raketni sistem S-400, što bi prema tvrdnjama Vašingtona moglo da ugrozi borbene avione F-35.\nDva saveznika se razilaze i po raznim drugim pitanjima, uključujući i političke razlike u vezi sa krizom u Siriji i američkim sankcijama Iranu, navodi agencija, a prenosi Tanjug.\nVašington je zapretio da će uvesti sankcije Turskoj ako kupi ruske raketne sisteme, što bi verovatno narušilo ekonomiju Turske. Lira beleži pad vrednosti od 14 odsto ove godine delom i zbog najave sankcija SAD.


Почели радови на санацији и изградњи насипа на Дрини | Socijalistička partija Srbije\nNenad Beserovac, predsednik Opštine Bogatić, sa Zvonimirom Kocićem, inženjerom JVP „Srbijavode“ prisustvovao je početku radova na sanaciji obale Drine, u okviru projekta sanacije i izgradnje odbrambenog nasipa od Banovog Broda do Pavlovića mosta. Ovaj projekat, vredan 10 miliona evra, dobio je pozitivnu ocenu u Evropskoj komisiji. Realizovaće se do 2017. godine i kada bude završen celo područje opštine Bogatić biće zaštićeno od poplava čak i u slučaju da se ponovi prošlogodišnji visok vodostaj Drine i Save.\n– Projekat koji će finansirati Evropska unija za nas je od ogromnog značaja. Praktično celom dužinom toka Drine i Save kroz našu opštinu bićemo zaštićeni od poplava. Lokalna samouprava je uložila izuzetne napore da se u predviđenim rokovima kompletira projektna dokumentacija. Najveći deo posla odnosio se na eksproprijaciju 17 hektara zemljišta u priobalnom području. Za ovu namenu mi smo iz budžeta izdvojili 10 miliona dinara – rekao je Beserovac.\nOn je dodao da radove koji su započeti finansira Vlada Republike Srbije preko Kancelarije za obnovu i razvoj JVP „Srbijavode“. Sanacija obale reke košta 25 miliona dinara, a za rekonstrukciju 7,3 kilometra nasipa obezbeđeno je 107 miliona dinara.


Beta 29. februara 2016. 14:55\nNovoizabrani predsednik Kosova Hašim Tači izjavio je danas da je njegov izbor bio u skladu sa Ustavom i zakonima Kosova i dodao da nema sumnje da će Specijalni sud za ratne zločine bivših visokih zvaničnika OVK biti funkcionalan.\nNa pitanje da li je moguće da i sam bude medju optuženima za zločine OVK, Tači je za Glas Amerike kazao da će sve obaveze izvršavati u skladu sa Ustavom i zakonom Kosova.\n„Mislim da će ovaj proces biti prednost za Kosovo i snažan argument konsolidacije naše zemlje u odnosu na mejunarodnu zajednicu, zato nema nikakvog uznemirenja niti sumnje, jer nemamo šta da krijemo“, rekao je Tači.\n„Položilo je jedan izvanredan, demokratski, ustavni, zakonski , transparentan i politički korektan ispit. Sada je vreme da svi bez etničkih i političkih razlika nastavimo da radimo zajedno na ostvarivanju naših prioriteta i na jačanju i konsolidaciji naše države. To je moj prvi zadatak, biće to prioritet novoizabranog predsednika Republike Kosovo“, rekao je Tači.\nUpitan kako će raditi sa opozicijom koja je protestovala zbog njegovog izbora, Tači je rekao da će bez predrasuda raditi sa svima.\n„Nemam predrasuda ni prema kome, naprotiv, ponudiću dobru volju, ponudiću razumevanje u razmatranju njihovih uznemirenja, kako bismo svi bili ujedinjeni u zajedničkim državnim interesima“, kazao je Tači.


Mozzart je jedna od najpopularnijih kladionica na ovim prostorima osnovana je 2001. godine sa sedištem u Srbiji i sa osnovnom delatnošću organzacije sportskog klađenja, izrade kvota i proizvodnju pratećeg softvera za podršku. Sa više od 900 uplatnih mesta brend je prisutan na teritoriji Srbije, Rumunije, Republike Srpske i Makedonije.\nDo stranice Mozzart kazina dolazi se vrlo lako, kada dođete na stranicu mozzartbet.com, kazino je samo jedan klik daleko. Centralni deo stranice zauzimaju igre, kojih zaista ima mnogo i za svačiji ukus. U trenutku kada pišemo ovu recenziju ukupno ima čak 1412 igara i to 1333 video slotova, 2 džek pot igre, 38 igara za stolom, 29 slotova, 11 video poker, dok se u kategoriji „ostalo“ nalazi jedna igra.\nZa igrače onlajn kazina tu je BONUS dobrodošlice od 500 RSD. ovaj bonus dolazi sa određenim uslovima koje je potrebno pročitati pre nego što ga uzmete.\nMobilna aplikacija je dostupna za iOS i Android operativne sisteme, a kako se navodi na sajtu Mozzart jedini na domaćem tržištu može da se pohvali Windows mobile aplikacijom. Ono što je veliki plus je i to što na mobilnoj verziji možete igrati sve igre koje su dostupne i na desktop verziji pa nećete biti uskraćeni za bilo šta ako odlučite igrati sa vašeg mobilnog uređaja.\nPodršku možete kontaktirati putem telefona, e-maila ili chata a tu je i help.mozzartbet.com gde možete naći odgovore na najčešće postavljena pitanja.\nNa ovoj posebno kreiranoj stranici koja nudi pomoć igračima pronaći ćete apsolutno sve što vas zanima o onlajn igranju, načinima uplate i isplate, registraciji, instaliranju aplikacije, kao i razne tutorijale.\nU ovom kazinu rade konstatntno na unapređenju svakog segmenta njihove ponude, što je rezultiralo fantastičnom ponudom koju imaju


Provera znanja japanskog jezika JLPT 2021 - Ozonpress :: internet portal\nTag: Japan, jezik, provera\nFilološki fakultet Univerziteta u Beogradu u saradnji sa Japanskom fondacijom organizuje Proveru znanja japanskog jezika koja će se održati u nedelju, 5. decembra 2021. godine u prostorijama Filološkog fakulteta Univeziteta u Beogradu. Test ima pet nivoa. Kandidati koji polože JLPT testove stiču međunarodno priznate zvanične sertifikate Japanske fondacije.\nOvim putem obaveštavamo sve zainteresovane kandidate da će prijavljivanje za Proveru znanja japanskog jezika za 2021. godinu (Japanese Language Proficiency Test 2021) trajati od 27. avgusta do 02. septembra 2021. godine u periodu od 11:00-13:00. Prijavljivanje se vrši putem zvaničnih formulara Japanske fondacije u prostorijama Filološkog fakulteta Univerziteta u Beogradu (Lektorat na V spratu, Studentski trg 3, 11000 Beograd).\nZbog pojačanih mera opreza usled kovida-19, napravite rezervaciju putem google formulara na linku: https://forms.gle/RDouGU987uzgFUMv7\nZa sve ostale informacije direktno kontaktirati Lektorat za japanski jezik i književnost Filološkog fakulteta u Beogradu\nKontakt mejl: beograd.jp@gmail.com\nViše od 320 slobodnih mesta u srednjim školama u Moravičkom okrugu


MCSA sertifikat, SQL SERVER 2012/2014, ISPIT broj 463 (70 - 463)\nMCSA sertifikat, SQL SERVER 2012/2014, ISPIT broj 463 (70 - 463) - Audio verzija\nPrimarno je polaganje ispita broj 463 (70 - 463) namenjeno ETL developerima (Extact, Transform and Load) i Data Warehouse developerima, a očekuje se da su oni upućeni u stvaranje i rešenja za Business Intelligence, te se smatra da dobro poznaju sve operacije koje su za to potrebne.\nPolaganjem ispita broj 463 (70 - 463), osim mogućnosti da se stekne MCSA sertifikat (Microsoft Certified Solutions Associate), zainteresovani kandidat može da stekne i druge microsoft sertifikate, odnosno na prvom mestu MCSE (Microsoft Certified Solutions Expert), kao i MSP sertifikat (Microsoft Solution Professional).\nNaglašavamo da Akademija Oxford sprovodi ovaj ispit u skladu sa pravilima koja nalaže kompanija Majkrosoft, čiji je ona ovlašćeni test centar.\nSvi kandidati koji su zainteresovani za njegovo polaganje, uz profesionalna znanja koja su pomenuta, moraju da imaju i viši nivo znanja engleskog jezika, jer se sam ispit broj 463 (70 - 463) na njemu i odvija.\nKoje se sve oblasti proveravaju u okviru ispita broj 463 (70 - 463)?\nSvi oni kandidati koji ispunjavaju navedene zahteve za polaganje ispita broj 463 (70 - 463) moraju znati da se on sastoji od ukupno pet oblasti provere, a koje sadrže sve zahteve sa kojima su se kandidati upoznali već tokom trajanja obuke i kursa broj 463 (20463 D), a koju takođe prema pravilima kompanije Microsoft Akademija Oxford, kao njen zvanično ovlašćeni centar za testiranje u našoj zemlji i organizuje.\nPrva oblast je vezana za proveru znanja u oblasti dizajniranja i implementacije skladištenja podataka (Design And Implementing Dimensions), a sa oko 10 do 15% u celokupnom ispitu. Tu kandidati imaju obavezu da odgovore na pitanja koja se tiču Design Shared/Conformed Dimensions, a trebalo bi i da utvrde da je potrebna podrška za Slowly Changing Dimensions. Takođe, prisutna su i pitanja koja se tiču određivanja atributa, dizajniranja hijerarhije, te procena potrebe za revizijom. Trebalo bi i da odgovaraju na zahteve koji se odnose na Determine Keys, a u smislu da se odluče za Business Transactional or Your Own Data Warehouse/Surrogate Keys. Implementacija dimenzija, ali i Data Lineage of a Dimensions Table su takođe zahtevi u ovom delu ispita. Treba pomenuti i da su u ovm delu 463 (70 - 463) ispita zahtevi koji se odnose na proveru znanja u oblasti Design and Implement Fact Tables. Tu kandidati treba, pored ostalog da odgovore na zahteve u vezi sa dizajniranjem skladišta podataka koji podržavaju više veza, odnosno na odrede odgovarajući indeks za konkretne tabele. Prisutna su i pitanja u vezi sa primenom Additive Measures, odnosno Semi Additive Measures i Non Additive Measures. Design Summary Aggregation Tables je isto tako deo zahteva u ovoj oblasti ispita.\nPoznavanje Extract and Transform Data se procenjuje u sledećoj oblasti na 463 (70 - 463) ispitu, a ovi zahtevi čine 20 do 25% od ukupnih. U prvom segmentu su pitanja koja se odnose na poznavanje Connestion Managers, te bi kandidati trebalo da pokažu da znaju kako se vrši njihova konfiguracija, odnosno kako se definiše Connestion String. U sledećem delu se proverava poznavanje dizajniranja protoka podataka, što podrazumeva zahteve koji se tiču na prvom mestu deefinisanja izvora podataka i destinacije (Define Data Sources and Destinations). Trebalo bi da kandidati pokažu da razlikuju Blocking i Non - Blocking transformacije, odnosno da znaju da primenjuju različite metode kako bi izvukli promenjene podatke iz izvora. Tu su i zahtevi u kojima kandidati treba da odrede SCD (Slowly Changing Dimensions), odnosno oni u kojima se zahteva korišćenje SQL Joins ili SSIS Lookup. U skladu sa zahtevima koji budu navedeni na 463 (70 - 463) ispitu, kandidat treba da utvrdi potrebu za specifičnim izvorima podacima, odnosno destinacijama, te da zna šta treba da uradi sa pogrešno formiranim redovima. Odgovara i na pitanja koja su vezana za potrebom revizije, odnosno na ona koja se tiču Trusted (Authoritative Data Sources, a uz primenu Warehouse Metadata. U ovom segmentu su i pitanja koja se odnose na ekstrahovanje i to samo onih redova koji su izmenjeni. Znanje kandidata u oblasti implementacije protoka podataka se ispituje u sledećem segmentu ovog dela ispita, a zatim kandidat treba da odgovori na sva pitanja koja su vezana za upravljanje izvršenjem SSIS paketa (Manage SSIS Package Execution). Poslednja podoblast je vezana za Implement Script Tasks in SSIS, gde kandidat ima zadatak da samostalno odredi da li je konkretna skripta dobra za izvršenje zadatka koji je naveden u 463 (70 - 463) ispitu.\nU trećoj oblasti, koja je zastupljena sa oko 35 do 30%, kandidati odgovaraju na pitanja iz pet segmenata, a svi su vezani za oblast Load Data. Prvo se proverava nivo znanja kandidata u vezi sa Design Control Flow, a zatim sledi segment vezan za Implement Package Logic by using SSIS Variables and Parameters. Treči segment je vezan za implementaciju protoka podataka, a zatim sledi provera poznavanja Data Load Options i njihove primene i na kraju su pitanja koja su vezana za implementaciju komponenti skripte u okviru SSIS - a.\nTakođe pet segmenata sadrži i pretposlednja oblast koja se proverava tokom ispita broj 463 (70 - 463), a njena osnovna tema je vezana ua konfigurisanje i primenu SSIS rešenja. Oko 20 do 25% od ukupnih čine pitanja iz ove oblasti, a prvi segmnet je vezan za proveru znanja iz oblasti rešavanja problema koji mogu da se jave prilikom integracije podataka. Naredna podoblast je vezana za proveru znanja u vezi sa SSIS komponentama, ali sa stanovišta poznavanja njihovog instaliranja i održavanja, a zatim sledi deo u kome se pred kanddiata stavljaju pitanja koja se odnose na Implementing Auditing, Logging and Event Handling. Deploy SSIS rešenja, ali i konfgurisanje SSSI bezbednosnih podešavanja se proveravaju tokom završnih oblasti u ovom delu 463 (70 - 463) ispita.\nPoslednja oblast provere čini ukupno 15 do 20% zahteva u okviru celog ispita, a njena osnovna tema se odnosi na poznavanje izrade Data Quality Solutions. Tu se proveravaju znanja iz oblasti njihove instalacije i održavanja, a tu su i pitanja koja se odnose na implementaciju Master Data Management Solutions. Poznavanje kreiranja projekta kvaliteta podataka sa ciljem čišćenja nepotrebnih podataka se proverava u završnom segmentu 463 (70 - 463) ispita.\nKako izgleda ispit broj 463 (70 - 463)?\nIako je dobro poznato da se na ispitu broj 463 (70 - 463) najčešće javlja između 40 i 60 zahteva, neosporna je činjenica da kompanija Microsoft nigde nije navela precizno koliko pitanja ima ovaj ispit, kao ni koja je njihova forma. Naravno, ova kompanija je zadržala pravo da pomenuti broj pitanja uvek izmeni kada to smatra potrebnim.\nŠto se forme zahteva tiče, kandidati mogu da očekuju najpre ona pitanja na koja moraju da upišu tačan odgovor u za to predviđeno polje, a javljaju se i oni zahtevi koji podrazumevaju odabir tačnog odgovora ili više njih između nekoliko ponuđenih. Podrazumeva se da ovo nisu sve vrste pitanja koje mogu da se sretnu na ispitu broj 463 (70 - 463), tako da se zainteresovanim kandidatima svakako preporučuje da pohađaju specijalizovani kurs i obuku broj 463 (20463 D), u okviru koje će se upoznati sa svim detaljima koji mogu da se nađu na pomenutom ispitu. Ovaj kurs, takođe organizuje Akademija Oxford, a prema pravilima koja navodi kompanija Microsoft.\nTrajanje ispita broj 463 (70 - 463) je dva sata i 30 minuta. Od tog vremena je pola sata namenjeno čitanju ispitnih zahteva, kao i njihovom razumevanju, a preostalih 120 minuta kandidati imaju na raspolaganju za rešavanje pitanja.\nBodovanje u okviru ispita broj 463 (70 - 463)\nKao i u prethodnim, tako je i u ovom segmentu kompanija Microsoft u velikoj meri nedorečena, mada se često navodi da sistem bodovanja podrazumeva da jedan tačan odgovor donosi jedan poen kandidatima. Međutim, na ispitu broj 463 (70 - 463) postoje i pitanja koja se ne boduju i o čemu kandidati ne bivaju obavešteni tokom trajanja ispita, za razliku od onih pitanja koja im donose više poena, a u čemu bivaju obavešteni na ispitu, jer se na ekranu pojavljuje podatak o tome.\nSa druge strane, važno je da naglasimo da nisu prisutni negativni poeni, to jest da netačan odgovor na određeno pitanje ne umanjuje ukupan broj poena koje kandidat osvoji na ispitu broj 463 (70 - 463).\nIsto tako nije precizno navedeno ni koliko poena ukupno treba kandidat da osvoji da bi se smatralo da je ovaj ispit položio, ali je mahom reč 70 procenata ili više uspešno rešenih zadataka. Naravno, kompanija Majkrosoft može ovaj procenat da poveća ili smanji, ako to bude smatrala potrebnim i to u bilo kom ispitnom roku.\nPar minuta po završetku polaganja na ekranu će kandidat dobiti obaveštenje da li je položio ispit broj 463 (70 - 463), a nedugo zatim će dobiti i odštampane rezultate koje je Akademija Oxford dužna da mu isporuči u propisanom roku i na tačno određeni način. A kako su ti rezultati dati u obliku grafikona, to znači da kandidati neće moći iz njih da vide da li su na određeno pitanje pružili tačan odgovor ili nisu, jer će biti prikazan samo ukupan rezultat na ispitu, odnosno biće dat grafički prikaz rezultata po konkretnim oblastima ispitivanja. Upravo zato svaki kandidat koji želi da bude siguran da li je na određeno pitanje dao tačan odgovor, mora da od ovlašćenog lica u test centru Akademije Oxford u kome polaže ovaj ispit zahteva da mu se odštampaju i ovakvi rezultati.\nUkoliko se bude dogodilo da u roku od 14 dana od datuma kada je polagao ispit kandidat ne dobije štampane rezultate, mora o tome da obavesti onu poslovnicu Microsoft test centar u kojoj je polagao ovaj ispit, kako bi greška bila ispravljena.\nDodatne informacije o ispitu broj 463 (70 - 463)\nDa bi mogla da bude izvršena identifikacija kandidata u skladu sa pravilima, on je obavezan da na dan polaganja ispita bude u prostorijama ovlašćenog test centra najmanje 30 minuta pre zakazanog termina, kao i da tada uz sebe ima i validan lični dokument koji poseduje i fotografiju, a što podrazumeva ličnu kartu ili vozačku dozvolu, odnosno pasoš. Ako kandidat ima čipovan biometrijski lični dokument, on mora da prilikom identifikacije ima i očitan dokument, zarad pravilnog identifikovanja. Svaki kandidat koji ne bude ispoštovao ovo pravilo, neće moći da prođe kroz proces identifikacije na propisan način, što znači da će mu biti onemogućeno polaganje ovog ispita.\nKandidati koji prvi put polažu ispit broj 463 (70 - 463) i ne polože ga, mogu već u narednom ispitnom roku da se ponovo prijave za njegovo polaganje, a uz uslov da je od poslednjeg polaganja proteklo minimalno 24 sata. Ukoliko se bude dogodilo da ni iz drugog puta kandidat ne položi ovaj ispit, za ponovno prijavljivanje mora da sačeka najmanje 14 dana od polaganja.\nPre nego što počne ispit broj 463 (70 - 463), osoblje Microsoft test centra Akademije Oxford će sve kandidate da obavesti o pravilima za koja se očekuje da ih ispoštuju. Međutim, ako se dogodi da kandidat ne ispoštuje ova pravila, to jest da pokuša da izvrši bilo koju vrstu varanja ili druge zloupotrebe na pomenutom ispitu, istog trenutka kada to bude bilo primećeno, će biti udaljen sa polaganja. A kada bude završeno polaganje, ovlašćeno lice Akademije Oxford je u obavezi da o tome obavesti kompaniju Microsoft i to u pisanoj formi, na osnovu čega će biti doneta odluka o kažnjavanju tog kandidata. Moramo da naglasimo i to da je kompanija Majkrosoft dobro poznata po vrlo strogim merama kažnjavanja, pa kandidati koji pokušaju ovo da urade mogu da očekuju ne samo da im bude zabranjeno na određeno vreme polaganje ispita broj 463 (70 - 463), nego i da im doživotno bude zabranjeno da polažu ma koji ispit koji organizuje ova kompanija.\nSa ciljem da izađe u susret zahtevima svih kandidata, Akademija Oxford nudi mogućnost i osobama sa invaliditetom da polažu ovaj ispit, a u skladu sa svojim zdravstvenim stanjem. Neophodno je da takvi kandidati dostave prilikom prijavljivanja svu potrebnu medicinsku dokumentaciju, kako bi im bilo omogućeno nesmetano polaganje.\nBilo koju vrstu žalbe da ima kandidat ili na tok ispita ili na nešto drugo, odnosno da želi da reši neku nejasnoću, po završetku ispita može da se obrati ovlašćenom licu u test centru gde ga polaže i obavesti ga o tome.


Tekst objavljen: 10.08.2015 11:30\nGlavna valutna tržišta su u petak ostala stabilna, pri čemu se, nakon velikih fluktuacija prošle nedelje, dolar kretao u okvirima od marta usled očekivanja povećanja kamatnih stopa u SAD i Velikoj Britaniji.\tGlavni događaj dana je objava podataka o broju novih radnih mesta u SAD, van sektora poljoprivrede.\nPrema izjavama trgovaca, ukoliko broj novih radnih mesta bude blizu prognoziranog od 223.000, verovatno će podstaći špekulacije da će se kamatne stope povećati narednih meseci i gurnuti dolar ka nivou od 1,0850 dolara za evro.\nDolar je oslabio manje od 0,1 procenat, na 1,0935 dolara u odnosu na evro na prepodnevnom trgovanju u Evropi, ali je dolarski indeks ostao stabilan na 97,791 poena u odnosu na korpu valuta.\nDolar je i dalje bio za oko pola procenta viši u odnosu na evro i jen prošle nedelje, ali to nije imalo uticaja na četvoromesečnu stagnaciju, čime su potcenjena očekivanja da će dostići paritet u odnosu na evro.\nŠvajcarski franak je pao još 0,2 procenta, zabeleživši petomesečni minimum u odnosu na evro, pošto su podaci pokazali da su devizne rezerve Švajcarske dostigle rekordni maksimum.\nFunta je bila stabilna u odnosu na dolar i evro u petak, pošto je Centralna banka Engleske objavila olakšice u četvrtak.\nU petak se međubankarsko devizno tržište otvorilo na nivou od 120,20/50.\nTokom prepodnevnog dela trgovanja dinar je bio stabilan, uz fluktuacije od pet para.\nObim zabeležen na međubankarskom tržištu do 12.30 sati iznosio je 12 miliona evra po prosečnom kursu od 120,3073.\nTokom popodnevnog dela trgovanja dinar je ojačao na 120,10/40. Tržište se zatvorilo na 120,05/35.\nObim na međubankarskim prekonoćnim pozajmicama (BEONIA) je iznosio 2,040 miliona dinara na nivou od 3,90 do 8,00.\nvesti sa tržišta međuvalutna berza devizno tržište valutno tržište


Skupština Krovne organizacije mladih Srbije\nPrva redovna Skupština Krovne organizacije mladih Srbije biće održana 10. juna 2012. godine, sa početkom u 10h, na Pravnom fakultetu Univerziteta u Beogradu, a Skupštinu raspisuje Predsednica Skupštine Marina Milanović, u skladu sa članom 14. Statuta i članom 11. Pravilnika o radu KOMS-a.\nU skladu sa članom 15. Statuta i članom 16. Pravilnika o radu, delegati na Skupštini KOMS-a moraju biti delegirani predstavnici organizacija članica.\nSvaka organizacija članica ima pravo na jednog delegata sa pravom učešća u radu Skupštine. Omladinske organizacije imaju pravo na po dva delegata sa delegatskim pravima. Savezi imaju pravo na po jednog, dva ili tri delegata sa delegatskim pravima. Savez koji u svom članstvu ima do 20 članica, ima pravo na jednog delegata sa delegatskim pravima, savez koji u svom članstvu ima od 21 do 50 članica ima pravo na dva delegata sa delegatskim pravima, savez koji u svom članstvu ima više od 50 članica ima pravo na tri delegata sa delegatskim pravima. Organizacija može poslati o svom trošku i više delegata od broja delegata na koji ima pravo ali će pravo raspolaganja delegatskom karticom po jednoj tački dnevnog reda imati samo onoliko delegata na koliko članica ima pravo. Ako organizacija delegira više od jednog delegata na Skupštinu, nastojaće da obezbedi ravnopravno učešće oba pola u delegaciji.\nDnevni red Skupštine i prateća dokumentacija biće naknadno dostavljeni, a najkasnije 15 dana pre zasedanja Skupštine.


Vlada F BiH krije 100 najvećih dužnika – Informer\nVlada Federacije BiH već četiri mjeseca krije spisak najvećih dužnika po osnovu unutrašnjih obaveza u FBiH – piše današnji “Dnevni avaz”.\nList navodi da poslanik Saveza za bolju budućnost BiH u Predstavničkom domu federalnog Parlamenta Mirza Ustamujić od marta ove godine konstantno na sjednicama tog zakonodavnog tijela uzaludno postavlja pitanja Vladi o najvećim dužnicima.\n“I na posljednjoj sjednici Predstavničkog doma ministru finansija FBiH Anti Krajini ponovio sam pitanje i zatražio spisak 100 najvećih dužnika po raznim osnovama“, rekao je Ustamujić.\nList prenosi da je Ustamujić ministru rekao da će, ako ne dobije odgovor, njega smatrati direktno odgovornim za saučesništvo u kriminalu koji se dešava u Federaciji.\nOn napominje kako samo neke grube procjene govore da unutrašnji dug u FBiH iznosi više od 12 milijardi KM, što direktno ugrožava ekonomski sistem Federacije i zbog čega javnost ima pravo znati koje su i čije firme najveći dužnici i najodgovornije za prijeteći finansijski krah.\nUstamujić ističe da je zanimljivo da je i zastupnik vladajućeg SDP-a Besima Borić iste podatke pokušavala dobiti u Kantonu Sarajevo, ali da u tome nikad nije uspjela.\n“U najmanju ruku čudno je da SDP, koji se zaklinje u transparentnost i otvorenost, krije ključne informacije od građana kojima, očito svojim jeftiniom populizmom pokušava zamazati oči“, zaključio je Ustamuijić i dodao da od traženja informacija o najvećim dužnicima neće odustati.\nBanja Luka: Ukapšen sa heroinom i trodonima


Počela izgradnja fabrike za preradu pitke vode na Bogiševcu - Opština Pljevlja\n7. oktobra 2021. 7. oktobra 2021. Sanja Kotlaja 34 Views\nRadovi na izgradnji novog postrojenja za preradu pitke vode “Bogiševac”, koje u vrijednosti od 408.175,64 eura finansira Opština Pljevlja, počeli su prije nekoliko dana.\nIzvođač radova – “Ening” doo iz Nikšića, obavezao se da u roku od 150 dana od dana uvođenja u posao izvede radove na izgradnji postrojenja koje pitkom vodom snabdijeva gradska naselja Guke, Bogiševac, Dolovi, Deveta, Krejino vrelo i Židovići.\nOvo je jedan od kapitalnih projekata za koji je lokalna samouprava izdvojila sredstva u 2021. godini, čime je ušla u ispunjavanje strateških ciljeva od kojih je primarni poboljšanje kvaliteta vodosnabdijevanja grada.\nIzgradnjom postrojenja za preradu pitke vode na Bogiševcu značajno će se poboljšati vodosnabdijevanje visoke gradske zone, imajući u vidu da se tretman vode sa Jugoštice, koja je tokom zimskih mejseci zamućena, ne vrši, već se hloriše u postojećem rezervoaru uz pomoć standardnog kompleta za gasno hlorisanje i injektorske pumpe.\n← Program održavanja Javne rasprave u postupku donošenja Programa privremenih objekata na teritoriji opštine Pljevlja 2021-2025. god\nPOTPISAN MEMORANDUM O RAZUMJEVANJU U CILJU NASTAVKA SARADNJE AMBASADE SAD I OPŠTINE PLJEVLJA →


by Srdjan 7 Okt 2021 | 10:49 7 Okt 2021 | 10:53\nPočetkom oktobra SPKD (Srpsko Prosvjetno i kulturno Društvo) Prosvjeta pokrenula je nove srpske škole širom Austrije.\nNove srpske škole\nČak osam novih škola nadovezalo se na rad prethodnih, pa se može reći da je Prosvjetina ideja o Mreži srpskih škola u Austriji postala stvarnost.\nOsim već postojećih škola, najnovije su pokrenute u Braunauu, Gmundenu, Ensu, Štajeru, St.Poltenu, Lincu, kao i još dve škole u Beču.\nOvaj važni projekat za sve naše ljude u Austriji, uz veliki višegodišnji trud tima Prosvjete omogućen je i velikom podrškom i sufinansiranjem projekta od strane Uprave za saradnju s dijasporom i Srbima u regionu na čelu sa Arno Gujonom, kao i tradicionalnom podrškom Eparhije austrijsko-švajcarske, sveštenstva i po blagoslovu Episkopa austrijsko-švajcarskog Gospodina Andreja.\nIpak, kao i ranijih godina, najvažnija su deca i njihovi roditelji, koji su pokazali veliko interesovanje za škole, kako u novim, tako i u već postojećim razredima.\n„U bečkim školama nikada nije bilo više đaka. Učionice su prepune i traži se mesto više. Dva nova odeljenja koja smo otvorili nisu dovoljna da prime sve đake koji žele da pohađaju školu, pa je moguće da će se škola u budućnosti još širiti,“ – kaže Vesna Špirić, jedna od nastavnica.\nUpis u škole srpskog jezika\nUpis i početak nove školske godine u svim školama je bio zanimljiv, a u Beču je obeležen lepim izletom.\nU nedelju, 03.oktobra održana je tura “Stazama Vuka Karadžića” koju je vodio istoričar Zlatan Stojadinović, koja je predstavljala upoznavanje đaka sa azbukom i onim što će u školama učiti.\nUpis u nove i postojeće škole će ove godine biti produžen do kraja oktobra.\nKontakt informacije na E-Mail office@prosvjeta.at, kao i u navedenim crkvama i udruženjima, a o pojedinostima se zainteresovani mogu obavestiti na sledećim punktovima novih škola:\nu prostorijama Udruženja Srba u Austriji (Thaliastrasse 87, 1160 Wien)\nTekst preuzet sa zvaničnog sajta SPKD Prosvjeta Austrija.\nNa našem sajtu možete pronaći važne informacije za buduće studente o tome kako se upisati i studirati u Beču.\nKako odjaviti GIS\nda je Wiener Zeitung najstariji aktivni dnevni list na svetu. On izlazi još od 1703. godine.


Srpski reprezentativac je trebalo ovog ponedeljka da stigne na lekarske testove u trening kampu Lacija, mnogi su pomislili zbog eventualnog transfera, ali je njegov menadžer Mateja Kežman demantovao.\nKežman je objasio da Sergej kasni na pripreme jer je propustio let za Rim iz Beograda zbog saobraćajne nesreće na putu.\n"Saobraćaj je bio blokiran, zato Sergej nije stigao na let. Ne postoji problem, sutra će doći. Drago mi je što se izazvala ovolika pažnju, ali moram da kažem da imamo vrlo dobre odnose sa klubom", rekao je Kežman za italijanske medije.\nMilinković-Savić je želja velikih evropskih klubova, najviše Juventusa, Čelsija i Mančester junajteda, ali prvi čovek Lacija Klaudio Lotito zahteva najmanje 120 miliona evra.\nUkoliko ništa ne bude od transfera, Sergeja čeka novi ugovor u Laciju uz znatno bolje finansijske uslove u odnosu na dosadašnjih 1,5 miliona evra po sezoni.


Ministarstvo kulture i informisanja objavilo je rešenja o sastavu deset komisija koje će ocenjivati ovogodišnje medijske projekte za koje je opredeljeno ukupno 310 miliona dinara. Predstavnici Udruženja novinara Srbije (UNS) imenovani su u šest konkursnih komisija, što je najveća zastupljenost u odnosu na ostala novinarska udruženja.\nRešenjima, koja je potpisala Maja Gojković, potpredsednica Vlade Srbije i ministarka kulture i informisanja, imenovani su članovi komisija koji će ocenjivati prijavljene projekte u oblasti javnog informisanja za 2021. godinu. Ona su doneta dva i po meseca posle raspisivanja konkursa, a Ministarstvo kulture objavilo je i biografije imenovanih članova.\nSvaka komisija u svom sastavu ima po pet članova, a najveći broj njih, 22, čine nezavisni stručnjaci za medije. Na predlog UNS-a imenovano je šest članova, a to su: Ivana Mićević, Mirjana Čvorić Gubelić, Filip Rodić, Petrica Đaković, Eržebet Pap Reljin i Marko Subotić.\nProjekte će ocenjivati i po tri predstavnika Nezavisnog udruženja novinara Srbije, Nezavisnog društva novinara Vojvodine i Društva novinara Vojvodine. Po dva člana su predstavnici Lokal presa, udruženja RAB Srbija, udruženja KomNet i Udruženja medija i medijskih radnika.\nMinistarstvo kulture raspisalo je, podsetimo, 13. decembra ove godine deset konkursa za proizvodnju medijskih sadržaja za koje je ukupno opredeljeno 310 miliona dinara, što je najviši iznos od uvođenja projektnog sufinansiranja 2015. godine. Ministarstvo je prvi put odlučilo da raspiše i konkurs za projekte koji promovišu i afirmišu teme iz oblasti kulture.\nDo 12. maja, kada ističe rok od 90 dana od zaključenja konkursa, Ministarstvo kulture i informisanja treba da saopšti odluke o raspodeli novca projektima sa obrazloženjem, koje se donose na osnovu predloga komisija.\nRešenja o imenovanju članova komisija za konkurse u oblasti javnog informisanja u 2021. godini pogledajte OVDE.\nMinistarstvo kulture i informisanja povodom Međunarodnog dana borbe protiv nekažnjivosti zločina nad novinarima\nMedijski konkursi Ministarstvo kulture i informisanja Novinarska udruženja\n← Izveštaj Stejt departmenta: Ozbiljna ograničenja slobode izražavanja u Srbiji\nTri i po godine bez informacija o obijanju stana novinarke KRIK-a, predsednik kaže da „ima osećaj“ da službe znaju ko stoji iza toga →


Deca u Novom Sadu ne mogu u vrtić bez potvrde o vakcinaciji | (Vesti - 01.02.2018) Novi Sad\n01.02.2018 u 18:13h\nDeca u Novom Sadu ne mogu u vrtić bez potvrde o vakcinaciji\nU sklopu sveobuhvatne akcije zaustavljanja epidemije malih boginja, a po preporuci Ministarstva zdravlja, u novosadskim vrtićima zabranjen je dolazak dece koja nisu vakcinisana. Kako navode u Predškolskoj ustanovi "Radosno detinjstvo", jedan od razloga zašto su se odlučili na ovaj korak jeste i činjenica da su neki roditelji lažirali podakte o zdravstvenom stanju dece.\nKako je za "Blic" izjavila Ljubinka Vujić, koordinatorka Službe preventivno-zdravstvene zaštite PU "Radosno detinjstvo", roditelji su dobili obaveštenje po preporuci Ministarstva zdravlja da moraju nadležnima u vrtićima da prikažu potvrdu izabranog lekara da su im deca zdrava i uredno vakcinisana, a roditelji dece koja su privremeno ili trajno izuzeta iz procesa vakcinacije zbog mogućih kontraindikacija treba da dostave potvrdu stručnog lekarskog tima i ta deca mogu da idu u vrtić.\n- Dobili smo dopis Ministarstva zdravlja da moramo da proverimo vakcinalni status dece. Zakon je jasan i mi moramo da ga poštujemo. Počelo je prikupljanje podataka o vakcinaciji mališana, a koji će potom biti analizirani. Daćemo roditeljima par dana prostora da nam dostave potvrde, a nakon toga deca roditelja koji ne budu predočili dokaze o vakcinaciji ili potvrde o privremenoj sprečenosti neće moći da idu u vrtiće – izjavila je Vujić.\nRoditelji lažirali podatke\nOna je objasnila da je problem nastao kada su utvrdili da su neki neodgovorni roditelji lažirali podatke o zdravstvenom stanju dece.\n- Dete može u kolektiv samo sa urednom potvrdom o dobrom zdravstvenom stanju. Počelo je da se dešava da roditelji ne donose te potvrde nakon preležane bolesti te smo odlučili da postupimo po merama Ministarstva zdravlja u skladu sa zakonom – naglasila je za "Blic" Vujić.\nOna je apelovala na roditelje da ne lažiraju podatke jer time mogu da ugroze bezbednost kako svoje, tako i druge dece i zaposlenih u vrtićima.\n- Upozoravam roditelje da ne lažiraju podatke jer ćemo iste u narednom periodu kontrolisati u saradnji sa Domom zdravlja. Ukoliko utvrdimo da neki podaci nisu tačni, moraćemo o tome obavestimo Centar za socijalni rad – ističe Vujićeva.\nOna je naglasila da roditelje niko iz PU "Radosno detinjstvo" ne prisiljava da vakcinišu svoju decu.\n- Ako je vaša odluka da ne vakcinišete dete, mi njega ne smemo da primimo u kolektiv. Zakon je tu jasan i mi moramo da ga se pridržavamo – poručila je Vujićeva.\nPrema njenim rečima, do sada nije prijavljen niti registrovan nijedan slučaj zaražene dece u novosadskim vrtićima.\nPovezane teme centar za socijalni rad Dom zdravlja Novi Sad male boginje ministarstvo zdravlja PU Radosno detinjstvo vakcinacija dece vrtići


PFL - Odluka o šampionu (16.30) - Sportske.net\nPFL - Odluka o šampionu (16.30)\nSve je spremno da u Kragujevcu bude promovisan novi (stari) šampion Prve futsal lige, jer se u revanš meču finala plej-ofa sastaju ekipe Ekonomca i Marbo Intermeca koje su u prvom susretu odigrale nerešeno.\nSrbija danas dobija šampiona Prve futsal lige pošto se u Kragujevcu sastaju ekipe Ekonomca i Marbo Intermeca, u revanš meču finala plej-ofa.\nPrvi susret završen je bez pobednika ali remijem (2:2) koji više odgovara domaćinu današnje utakmice. Ekonomac će pored prednosti domaćeg terena imati i psihološku prednost jer u tekućoj sezoni ne zna za poraz od najvećeg rivala.\nDva puta su se Marbo i Ekonomac sastajali u ligaškom delu, jednom u finalu Kupa, i jednom u prvoj utakmici finala plej-ofa. Tri puta "Studenti" su slavili pobedu a jednom je meč završen bez pobednika, pa se može reći da su favoriti da prvi put u istoriji kluba objedine dva trofeja na domaćoj sceni i tako stignu do "duple krune".\n"Postigli smo u dosadašnjem delu prvenstva najviše, a primili najmanje golova. Imamo najviše pobeda a najmanje poraza. Veliki broj reprezentativaca, odlične uslove za treninge, dobar stručni štab i odličnu organizaciju u klubu. Sve su ovo argumenti koji nam daju za pravo da se nadamo i očekujemo petu titulu" kratko komentariše Generalni sekretar Ekonomca Nikola Fržović.\nU ekipi iz Kragujevca jedina neizvesnost je nastup kapitena Bojovića, koji ima povredu iz prve utakmice u Beogradu, ali je vrlo verovatno da će reprezentativac Srbije ipak nastupiti.\nMeč koji će odlučiti o osvajaču trofeja Prve futsal lige za sezonu 2012/2013 igra se u hali "Jezero" sa početkom od 16 časova i 30 minuta.


ZAOKRET U GEOSTRATEGIJSKOM PROMIŠLJANJU ZAPADA — Bosnjaci.Net\nZAOKRET U GEOSTRATEGIJSKOM PROMIŠLJANJU ZAPADA\nObjavljeno: 25. February 2015. 13:02:23\nNedžad Ahatović, prof. odbrane i sigurnosti: Ako se po jutru dan poznaje, onda je sudeći po dinamici dešavanja i vojnoj odlučnosti i Egipta i Jordana i Turske, Obamina administracija odradila strašan posao, te je sa svojim starim saveznicima obnovila i učvrstila veze koje su iskorištene za potpuno novi strategijski pristup u borbi sa ISIL-om. Ovoga puta američke oružane snage će biti samo dio vojne koalicije muslimanskih zemalja koje će se aktivno uključiti u rješavanje prijetnje koju predstavlja ISIL, a SAD se onda mogu u potpunosti skoncentirsati na problem Ukrajine. U tom kontekstu Putinovo insistiranje na političkoj i vojnoj pomoći pobunjeničkim falangama u Ukrajini će sasvim sigurno izgubiti momentum, Putin mora ili zauzeti Ukrajinu za 48 do 72 sata i riskirati otovoreni sukob sa NATO-om ili potpuno napustiti ideju ruskom entitetu u Istočnoj Ukrajini i vratiti Krim.\nPredsjednik SAD-a Barack Obama je na prošlosedmičnom Samitu o ekstremizmu i nasilju koji je održan u Washingtonu poslao veoma jake poruke u vezi globalne sigurnosti u svijetu. Predsjednik Obama u svom obraćanju naznačio je neke od novih strategijskih pristupa u borbi protiv globalnog terorizma. On je kazao da su ekstremisti neprijatelji i da su prijetnja cijelom svijetu i da borba koja se vodi protiv njih nije klasični rat i destukcija, već broba za osvajanje srca i umova.\n“Mi ne vodimo rat protiv Islama, mi vodimo rat protiv onih koji zloupotrebljavaju i iskrivljuju Islam”, rekao je predsjednik Obama. U tom kontekstu on je dodao da je potreban angažman svih segmenata društva kako bi mlade ljude u muslimanskim zajednicama otrgnuli od ekstremističkih shvatanja i pinudili im odgovore na pitanja egzistencije i općenito socijalne stabilnosti.\n“Grupe poput Al Quaide, ISIL-a i drugih iskorištavaju ljutnju i nezadovoljstvo mladih ljudi sa stanjem u njihovim društvima, jer korupcija i nepravda, te odsustvo jednakih šansi, sa aspekta mladih ljudi ne nudi nikakvu alternativu u poboljšanju njihovih života. Zato svijet mora ponuditi mladim ljudima nešto bolje”, rekao je predsjednik Obama. On je svoje izlaganje završio sa tezom da muslimanski svijet i njegovi i vjerski i politički lideri moraju poduzeti adekvatne mjere na suzbijanju ekstremizma. To je bila ujedno i ključna poruka Samita i po mom mišljenju osnovni segment novog koncepta i strategijskog pritupa SAD-a kada je u pitanju islamski fundamentalizam. Potpredsjednik SAD-a Joe Byden, je na Samitu iznio još jednu zanimljivu tezu koja korespondira sa novim strategijskim pritupom, a to je da u sigurnosnom smislu treba tražiti odgovre na pitanja rješavanja esktremizma i izvan vojnih okvira.\nNešto prije Samita u Washingtonu, Predsjednik Ruske Federacije Vladmir Vladimirovič Putin je boravio u bilateralnoj posijeti u Egitpu. Na sastanku sa predsjednikom Egipta Abdelfatihom Al Sisijem, predsjednik Putin je tražio pogodno tlo za ulazak ruskih strateških interesa na Bliski Istok. S obzirom na činjenicu da je Al Sisiju uskraćena pomoć i podrška sa Zapada nakon što je na vlast došao vojnim udarom i krvavim razbijanjem demonstracija protiv njega, Putin se nadao da bi upravo Egipat mogao biti pogodan saveznik za kreiranje jakog antizapadnog saveza u muslimanskom svijetu. No, iako je Putin, svom kolegi Al Sisiju inače generalu egipatske vojske na poklon donio ručno izrađeni AK-47 Kalašnjikov, netom pošto je Putinov predsjednički Tupoljev napustio Egipatski zračni prostor, egipatsko ratno zrakoplovstvo je poletjelo prema Libiji, kako bi izvršilo zračne udare na položaje ekstremističkih grupa koje podržavaju ISIL. Sa druge strane najjači američki saveznik nakon Izraela na Bliskom Istoku Kraljevina Jordan, je nakon brutalnog pogubljavanja jordanskog pilota, objavila rat ISIL-u i sprovela na desetine zračnih udara na položaje ISIL-a u Siriji i Iraku. Da situacija bude još pogubnija za Rusiju, Turska je u noći između 22. i 23. Februara 2015. godine sa svojom moćnom vojnom mašinom ušla u Sirijski teritorij sa namjerom da tamo ostane, a pod izgovorom da se vojna operacija vodi radi stvaranja sigurnog okruženja za turske vojnike koji čuvaju grob prvog turskog sultana Sulejmana Šaha koji je sahranjen u Siriji. Tuska je zaprijetila ISIL-u da neće tolerirati ni najmanji pokušaj ugrožavanja svojih snaga u Siriji, a svaki napad na njihove trupe, pa čak i prijetnja će biti ozbiljno kažnjeni.\nAko se po jutru dan poznaje, onda je sudeći po dinamici dešavanja i vojnoj odlučnosti i Egipta i Jordana i Turske, Obamina administracija odradila strašan posao, te je sa svojim starim saveznicima obnovila i učvrstila veze koje su iskorištene za potpuno novi strategijski pristup u borbi sa ISIL-om. Ovoga puta američke oružane snage će biti samo dio vojne koalicije muslimanskih zemalja koje će se aktivno uključiti u rješavanje prijetnje koju predstavlja ISIL, a SAD se onda mogu u potpunosti skoncentirsati na problem Ukrajine. U tom kontekstu Putinovo insistiranje na političkoj i vojnoj pomoći pobunjeničkim falangama u Ukrajini će sasvim sigurno izgubiti momentum, Putin mora ili zauzeti Ukrajinu za 48 do 72 sata i riskirati otovoreni sukob sa NATO-om ili potpuno napustiti ideju ruskom entitetu u Istočnoj Ukrajini i vratiti Krim. Putin mora biti svjestan da ISIL nije više prioritet i glavna prijetnja svjestskom miru i da će se njime baviti američki saveznici na Bliskom Istoku i to bez Izraela. Američki Kongres je već pripremio paket vojne pomoći za Ukrajinu u vrijednosti od 350 miliona dolara, a u Evropu su ekspresno prebazirani skvadroni jurišnih borbenih aviona A-10 Thubderbolt II specijaliziranih za djelovanje po oklopnim ciljevima na kopnu.\nPritisak u ekonomskom, političkom i vojnom smislu jača prema Rusiji i sada je pitanje šta je sljedeći Putinov potez. Ako krenemo od ukupne analize ruske vojne moći onda moramo istaći da je u finansijskom smislu Rusija neznatno uvečala svoja izdvajanja za oružane snage sa 4,4% 2012. na 4,8% GDP-a koliko će doseći u 2015. godini. Iako, sa druge strane, Putinov plan prenaoružavanja ruske vojne sile od 2011.-2020. godine podrazumijeva utrošak od 705 milijardi američkih dolara za nabavku najnovijih tipova naoružanja i vojne opreme. U okviru ovog programa 70% ruskih vojnih potencijala će u narednih pet godina biti zamijenjeno novim tehnološki usavršenijim oružanim sistemima. No, teza J.F. Dunnigana iznesena u njegovoj knjizi “Kako voditi rat” najbolje govori o aktivnostima naoružavanja pojedinih država, a ona se može svesti na rečenicu – Jedno je pitanje uvrstiti moderno naoružanje u upotrebu, a sasvim drugo pitanje je to naoružanje održavati i učiniti ga borbeno validnim na duži period. Drugim riječima, ako je Putin spreman da uloži stotine milijardi dolara u svoje vojne kapacitete, onda će odgovor Washingtona do 2020. godine biti enorman i neuporedivo nesrazmjeran rast vojnih troškova SAD-a.\nSjedinjene Američke Države su od 2001. godine ubjedljivo najveći potrošač u oblasti odbrambenih kapaciteta u svijetu uopšte. Dolaskom Obamine administracije 2008. godine, ovi troškovi su postepeno, sa 69% od ukupnih svjetskih vojnih izdvajanja, svedeni na 39% u 2013. godini, što je smanjenje od ukupno 30%. I sa ovim budžetskim rezovima SAD i dalje za svoju sigurnost troše više od svih deset zemalja zajedno koje se po vojnoj potrošnji nalaze odmah iza njih. Naprimjer, amerikanci su 2012. godine, sve svoje ratne troškove i u Iraku i u Afganistanu srezali za po 55 milijardi dolara, ali su oni i dalje preko 100 milijardi dolara godišnje. Zemlje članice NATO-a su svoje vojne troškove počeli smanjivati od 2010. godine, a u 2012. godini oni su u pogledu svih 26 zemalja dosegli smanjenje od 7,5%. Ključne zemlje članice NATO-a, Francuska i Velika Britanija su svoje vojne budžete u ovom periodu smanjili eksponencijalno za 3,8% odnoso 5,2%, dok je Njemačka u istom periodu uvećala svoje vojne troškove za 2,6%. Ovdje također, treba istaći činjenicu da je Njemačka namjenska industrija u tehnološkom smislu vodeća u svijetu, posebno u pogledu naoružanja i vojne opreme kopnene vojske.\nTokom hladnog rata, 1988. godine vojna izdvajanja u svijetu dosegla su 1500 milijardi dolara, 2012. godine, ta cifra je ponovo dostignuta sa tendencijom daljeg rasta, što zbog novog hladnog rata kojeg je izazvao Putin obnovlja i utrku u naoružanju pretvarajući je u triatlon u naoružanju, kojeg Rusija može teško pratiti.\nTriatlon u naoružanju se kao i svaki triatlon vodi u tri discipline, 1.) nivo naučno-tehnološkog razvoja industrijsko-vojnog kompleksa, 2.) ukupan industrijiski i privredni rast i ekonomski razvoj i 3.) nivo političke efikasnosti i ukupne spremnosti u zaštiti vitalnih nacionalnih interesa. Ako se svi ovi faktori triatlona u naoružanju uzmu u obzir, Rusija i dalje ne može da parira SAD-u u svim segmentima podjednako, a u nekim gotovo nikako. Nivo spremnosti oružanih snaga za vršenje ofanzivnih i defanzivnih zadaća na strategijskom nivou sa stanovišta Ruske Federacije trebao bi biti dokučen 2020. godine. Međutim, za efikasno vođenje modernog oružanog sukoba mora se shvatiti njegova ukupna komplesknost koju u 21 stoljeću kondicionira ukupna brzina vođenja oružane borbe i nivo efektivnosti u vršenju borbenih zadataka, što opet zavisi od protoka vitalnih vojnih informacija u sistemu rukovođenja i komandovanja. Naprimjer, oružane snage SAD-a su logistički toliko elastične da mogu prebazirati kompletan korpus cca 50.000 vojnika i prateću opremu na bilo koju tačku na planeti za minimum 100 sati. Savlađivanje kompleksnosti ove operacije, koja je nočna mora za logističku podršku, je ključna za obezbjeđivanje mobilnosti vojne sile. Ako ste u mogućnosti da na taj način angažujete svoje ukupne vojne kapacitete onda ste i politički spremni da branite svoje vitalne nacionalne interese bilo gdje u svijetu. Razumije se, oružane snage SAD nisu nepobjedive, ali u konvencionalnom smislu su vrhunski obučene, opremljene, iskusne i spremne da izvedu takav napad sa mora, kopna ili zraka od kojeg se njihov protivnik ne može odbraniti, što je recimo pogubnije od upotrebe nukelarnog oružja. Ovkav tip vojne i političke dominacije na strategijskom nivou, Rusija ne može dokučiti još za najmanje 30-50 godina, jer njen nivo industrijskog rasta i ekonomskog razvoja ne dozvoljava vođenje modernog rata kojeg usljed masovne upotrebe intaligentnog streljiva prati velika stopa gubitaka.\nAko se svi ti faktori uzmu u obzir, svako odugovlačenje političkog rješenja u Ukrajini će pratiti nove ekonomske sankcije, a svako ozbiljnije vojno rješenje koje bi eventualno nametnula Rusija će biti blokirano vojnim djelovanjem NATO-a. U pat poziciji u kojoj se Putin nalazi, dugoročno gledano Rusija sasvim sigurno gubi, zbog istog razloga zbog kojeg je predhodni hladni rat izgubio i SSSR – gubljenja koraka u vojnoj potrošnji i razvoju. Ukoliko Putin misli da nastavi da gradi i jača svoj vojni potencijal, te da plodove tog razvoja u političkom smislu osjeti tek u budućnosti, onda je Ukrajina za Rusijiu izgubljena, što znači da Rusija nema više strategijske dubine na koju se uvijek oslanjala kroz historiju pokušaja osvajanja ove velike zemlje. No ukoliko se Putin odluči da ostane u Ukrajini i da u političkom i vojnom smislu zaokruži jedan dio njene suverene teritorije, onda je zaoštravanje odnosa sa Zapadom u političkom i ekonomskom smislu, te nova utrka u naoružanju neizbježna sa mogućnošću trenutne eskalacije neprijateljstava na globalnom nivou. Niti jedna kriza niti proizvodnja novih kriznih žarišta neće spasiti Rusiju da bude uvućena u utrku u naoružanju koju teško može pratiti. Zapad još uvijek nije prebacio u veći stepen prenosa kada je u pitanju povećanje vojne potrošnje, kada se to desi, nastat će poplava novih vojnih tehnologija i kavlitetnih naučnih rješenja koje zapad može da proizvodi velikom dinamikom u neograničenim količinama. Ruska voojna tehnologija i doktrina upotrebe oružanih snaga tada neće biti dostatna da izvrši osnovnu ulogu zaštite granica Ruske Federacije, jer će sukobe voditi robotizovana oružana sredstva na digitalnoj bojišnici koju će kontrolirati računarski operateri iz nekog klimatiziranog kontejnera parkiranog usred američke prerije.


Planinarsko-alpinistički klub Mosor Niš : strana 2 : Južne vesti\nPod nogama planinara sa juga "pao" Mon Blan\n14:12, 7. 7. 2016.\nTeški uslovi za planinarenje nisu sprečili petoro planinara sa juga Srbije da, zajedno sa kolegama iz Makedonije i drugih gradova Srbije u međunarodnoj ekspediciji osvoje najviši vrh zapadne Evrope i Francuske Mon Blan.\nPlaninari s juga na krovu Evrope\n10:07, 21. 6. 2016.\nDubok sneg i loše vreme na Alpima na granici Francuske i Italije 19. juna savladalo je samo 14 od stotinu planinara, a među onima koji su poboli zastavu na 4.809 metara visok Mon Blan je i petočlana srpska ekspedicija, članovi planinarskih klubova "Mosor" i "Predejane".\nBiciklom ili pešice do Kusače iznad Sićevačke klisure\n10:00, 6. 5. 2016.\nSvi koji bi želeli da se u nedelju 8. maja biciklima ili pešice popnu do vrha Kusača (771 m) iznad Sićevačke klisure odakle se pruža pogled na Niš i okolne planine, mogu se pridružiti akciji Planinarsko-alpinističkog kluba “Mosor”.\nLavina na Šari zatrpala planinare sa juga Srbije, nema povređenih\n18:23, 15. 2. 2016.\nPrilikom uspona na Šar-planinu, na grupu od 17 planinara iz Niša, Surdulice, Vladičinog Hana, Vranja i Makedonije, obrušila se lavina snega zatrpavši devetoro njih. Na sreću, povređenih nije bilo, a planinari su nakon toga nastavili uspon do vrha.\n"Stazama slavnih predaka" do Albanije, pa nazad u Niš\n15:11, 14. 12. 2015.\nPriče meštana sela, gde su se pre jednog veka pod naletom zime probijali srpski vojnici i izbeglice u Prvom svetskom ratu, čuli su članovi devetočlane ekspedicije na maršu "Stazama slavnih predaka" koja se posle 10 dana, sa umorom, ali i ponosom, vratila u Niš.\nDo Sokolovog kamena i planinari iz Kine i Ekvadora\n10:30, 28. 9. 2015.\nSa planinarima iz Srbije, Bugarske i Makedonije, na jesenjem usponu na Sokolov kamen u subotu pridružile su se kolege iz Nemačke, Ekvadora i Kine i njih 260 popelo se na vrh visok 1.523 m.\nČetvrti jesenji uspon na Sokolov kamen\n09:05, 10. 9. 2015.\nLjubitelji planinarenja koji su u dobroj kondiciji i žele da se 26. septembra kružnom stazom popnu na Sokolov kamen (1523 m) na Suvoj planini, mogu se do 23. septembra prijaviti za ovu tradicionalnu akciju koja se organizuje po 4. put.\nOsvajanje Vitoše povodom 120 godina od prvog uspona\n15:51, 25. 8. 2015.\nAvanturisti iz Niša i okoline mogu se prijaviti do 27. avgusta za uspon na Černi Vrh (2290 m), najvišu tačku Vitoše kod Sofije, kako bi sa planinarima sa Balkana obeležili 120 godina od prvog organizovanog uspona u Bugarskoj.\nUspon do vrha planine Vardenik\n13:03, 18. 3. 2015.\nPlaninari i ljubitelji prirode koji žele da sa vrha Veliki Strešer, na 1.876 metara nadmorske visine, uživaju u pogledu na Vlasinsko jezero i okolne planine, mogu se prijaviti za učešće na usponu koji će biti održan u nedelju 22. marta.\nPlaninarska staza pogodna i za one bez kondicije\n13:36, 13. 2. 2015.\nOni koji vole planinarenje, a nisu u dobroj kondiciji, mogu da u nedelju 15. februara učestvuju u laganoj planinarskoj akciji i priključe se usponu na Radov kamen nadmorske visine 580 metara, koji se nalazi iznad Jelašničke klisure.\nFilm "Šapat Kilimandžara" o pohodu na afrički vrh\n13:45, 27. 1. 2015.\nFilm o tome kako je šesnaestočlana srpska ekspedicija prošle godine pohodila najviši vrh Afrike Uhuru Peak na 5.895 metara visine biće u sredu 28. januara u 18 sati prikazan u Nišu, u sali Skupštine grada.\nPrijave za učešće na usponu na Sokolov kamen\n09:10, 23. 9. 2014.\nU subotu, 27. septembra, biće održana treća planinarska akcija "Jesenji uspon na Sokolov kamen" koju organizuje Planinarsko-alpinistički klub "Mosor" iz Niša.\nOsvajanje vrha planine Radan\n12:30, 22. 7. 2014.\nPlaninarsko-alpinistički klub "Mosor" iz Niša u subotu, 26. jula, organizuje odlazak na akciju “Uspon na Radan”, a planinari će moći da izaberu zahtevniju ili “stazu zdravlja” do vrha.\n17:16, 27. 9. 2013.\nPlaninarsko-alpinistički klub "Mosor" drugu godinu zaredom organizuje akciju "Jesenji uspon na Sokolov kamen" u nedelju, 29. septembra.\nPlaninarenje od Sokobanje do Oštre čuke\n10:43, 13. 9. 2013.\nPlaninarsko-alpinistički klub "Mosor" iz Niša u nedelju, 22. septembra, organizuje izlet od Sokobanje do Oštre čuke.\n"Mosor" vodi na transverzalu Volujak\n08:26, 15. 8. 2013.\nPlaninarsko-alpinistički klub "Mosor" iz Niša od 23. do 25. avgusta organizuje obilazak transverzale Volujak u Republici Srpskoj u kom će učesnici moći da osvoje 4 vrha viša od 2.200 metara.


Citroen predstavlja novu limuzinu 12. aprila - Auto Republika\nFrancuska marka predstaviće novi „sedan“ za tri nedelje.\nLepo je krenula godina za nekadašnju PSA grupu kada je reč o premijerama. Prvo smo u februaru videli DS4, da bi nakon toga nedavno bio predstavljen novi Peugeot 308. Sledećeg meseca je red na Citroen da prikaže svoju berlinu o kojoj se dugo govori.\nJoš je nejasno koju će oznaku nositi ovaj budući model Citroena, ali se veruje da će to biti C5, mada je u igri i C6. No, francuski proizvođač se vraća u D segment, ali novitet neće biti tipična limuzina, niti karavan… Biće to nešto između ako je sudeći po brojnim špijunskim fotografijama. Pored toga, imaće i veći klirens naspram standardnih modela, sve u cilji koketiranja sa SUV segmentom.\nNeki francuski mediji veruju da će Citroen sa C5/C6 predstaviti i novi logo. U suštini izmene ne bi trebalo da budu ogromne, kao što je to slučaj sa Peugeotom, već će dvostruki chevron biti u kružnom okviru. Ili se bar tako za sada nagađa.\nO paleti motora za sada nema apsolutno nikakvih informacija i sve je u domenu glasina. Ono što znamo jeste da će se novi model iz D segmenta proizvoditi u Kini, odakle će dolaziti na ostala tržišta. Citroen želi pre svega uspeh na najvećem svetskom tržištu automobila, dok su ostali regioni manje bitni.\nTakav je slučaj i sa Evropom gde rukovodstvo francuske marke ne misli da će ovaj model pronaći naročito veliki broj kupaca. Šta više, njihove prognoze kažu da će na Starom kontinentu godišnje biti isporučivano oko 20.000 jedinica. Dakle, vrlo skromna brojka…\nViše informacija u vezi sa novim Citroenom C5/C6 biće dostupno u narednom periodu, pred zvaničnu premijeru 12. aprila.\ntags: citroen citroen c5 d segment Stellantis\nprevious Šta donosi Mercedes-AMG C63e, perjanica C klase?\nnext Jubilej u Poljskoj - 2,5 miliona proizvedenih Fiata 500


VUČIĆ IZ MOSKVE: Zaplakao sam kad sam ugledao Putina\nMoskva — U Moskvi je danas održana vojna parada povodom Dana pobede nad fašizmom.\nPred zvaničan početak parade, ruski ministar odbrane Sergej Šojgu obišao je pripadnike paradnih jedinica kako bi ih pozdravio. U vojnoj paradi na Crvenom trgu učestvuje više od 13.000 vojnika, vojna tehnika i avijacija svih vidova i rodova vojske oružanih snaga Ruske Federacije, kao i druge jedinice.\nKako je i bilo najavljeno, ruska armija pokazala je najnovije tipove oružja svih rodova vojske, od tenkova na daljinski upravljač, “čistača mina”, dronove prilagođene svim vremenskim uslovima, specijalni “kved” opremljen automatskom puškom, ali i Putinovo “čedo”, kakoje ocenio BBC, novi model “suhoja”.\nKada je završio obilazak paradnih jedinica, Šojgu se uputio ka centralnoj tribini kako bi podneo izveštaj predsedniku Ruske Federacije, vrhovnom komandantu oružanih snaga Rusije Vladimiru Vladimiroviču Putinu.\nPredsednik Vučić izgleda je i zaplakao javljaju beogradski mediji:\nKad sam ugledao Putina i svu onu raskoš, zastave, stare vojnike zaplakao sam. Prosto takva energrija, toliko poštuju i sećaju se svojih starih koji su dali živote to je jedinstveno u svetu. – rekao je predsednik Srbije.\nIZVOR: B92 / Dnevnizurnal.com


Trenerski tim - PCM treninzi\nHome / Trenerski tim\nNadežda Pejić je HR konsultant i PCM Trener.\nMarija Sinanović je sertifikovani PCM trener i coach, NLP trener i HR konsultant.\nPo formalnom obrazovanju Marija je diplomirani pravnik, svojevremeno je bila specijalista za radno pravo. Advokatsku karijeru zamenila je karijerom u oblasti ljudskih resursa, radeći u korporativnom okruženju niz godina, najprije u Beogradu a potom i u Češkoj Republici.\nPo izlasku iz korporativnog sistema, Marija nastavlja svoju karijeru kao HR konsultant i trener u Atria Grupi. Nakon selidbe u Bosnu i Hercegovinu, Marija osniva svoj edukativni centar „Yellow brick“, sa idejom da putem promene povede što veći broj pojedinaca i kompanija.\nFokusirana je na temu promene i razvoja pojedinaca. Marijine treninge odlikuje holistički pristup, budući da podjednaku pažnju u


SB odobrila 454 mln evra Južnoj Africi za kupovinu vakcina\nTanjug 14. juna 2022. 10:27\nPRETORIJA – Svetska banka je odobrila zajam od 454,4 miliona evra (474,4 miliona dolara) Južnoj Africi za finansiranje kupovine vakcine protiv kovida-19, saopštili su taj međunarodni zajmodavac i Nacionalni trezor Južne Afrike.\nJužna Afrika je zabeležila najviše slučajeva zaraze i smrti od korona virusa na afričkom kontinentu, pri čemu je potvrđeno više od 3,9 miliona zaraženih i više od 101.000 smrtnih slučajeva, prenosi Rojters.\nOva zemlja je ranije imala problem da obezbedi vakcine zbog ograničenih isporuka i dugotrajnih pregovora, ali je sada dobro snabdevena potrebnom količinom doza.\n„Ovim sredstvima će se retroaktivno finansirati nabavka 47 miliona doza vakcina protiv kovida-19 od strane Vlade Južne Afrike“, navodi se u saopštenju.\nZajam je deo napora južnoafričkih vlasti da smanje troškove servisiranja duga koršćenjem jeftinijih izvora finansiranja u okviru svog odgovora na pandemiju, rekao je Ismail Momonijat, vršilac dužnosti generalnog direktora Trezora.\nNešto više od 50 posto odrasle populacije u Južnoj Afrikci, koja ima oko 40 miliona stanovnika, primilo je do danas najmanje jednu dozu vakcine. Poslednjih meseci kampanja vakcinacije je usporila, uprkos naporima da se broj vakcinisanih poveća.


Košaraši Zvezde: Velika i važna pobeda : Nadlanu.com\nKošaraši Zvezde: Velika i važna pobeda\n"Došli smo do velike pobede. Bilo je puno grešaka, dosta nervoze, utakmica nije bila lepa, ali više takvih treba očekivati do kraja sezone", rekao je kapiten Zvezde Marko Simonović novinarima posle utakmice u hali Pionir.\nZvezda je kao domaćin savladala Partizan sa 63:57 u 21. Kolu regionalna takmičenja i tako ostala prva na tabeli sa pobedom više od Cedevite.\nCrveno-beli su u "večitom" derbiju imali i 13 poena prednosti, Partizan je uspeo da smanji na četiri, ali ne i da preokrene rezultat.\n"Partizan je odlična ekipa, ne predaje se, nikada ne odustaje, tako da je normalno to što se desilo", naveo je Simonović.\nNajefikasniji u pobedi Zvezde bio je slovenački košarkaš Jaka Blažič sa 19 poena.\n"Važna pobeda, overili smo prvo mesto. Bili smo agresivni u odbrani, imali smo neke padove i na tome ćemo morati da radimo. Dobro su nam došla prethodna dva poraza, i pored toga smo imali samopouzdanje, ipak je ovo bio derbi", rekao je Blažič.\nTadija Dragićević je kazao da je odličan osećaj ponovo igrati "večiti" derbi.\n"Mnogo bitna pobeda, uspeli smo da slavimo posle dva poraza. Kontrolisali smo utakmicu skoro svih 40 minuta, pred kraj utakmice smo se malo opustili, ali šta je tu je... Sjajan je osećaj igrati ovakve utakmice, za ovo se živi. Svi su dali svoj doprinos", kazao je Dragićević.\nCentar Raško Katić kazao je da njegova ekipa treba dobro da iskoristi predstojećih nedelju dana pauze u utakmicama.\n"Dobro smo počeli, držali rezultat, pa onda imali mali pad, ali oni su odigrali čvrsto u tom delu. Važna pobeda, februar je bio jako naporan za nas, izvukli smo se baš dobro i tek sada ide ono najbitnije", kazao je Katić.\nZvezda će u narednom kolu gostovati Mega Vizuri u Smederevu sledeće subote.


17.07.2017 21:06 Vojkan Andrejić 3670\nPoslednji test za Radnički\nU sredu, sa početkom od 14,30 časova, Radnički će odigrati poslednju kontrolnu utakmicu pred početak novog fudbalskog prvenstva. Biće to prilika za izabranike austrijskog stručnjaka Pakulta, da u još jednoj prilici dokažu da su spremni za predstojeće izazove. Jedan od najtežih izazova, bar kako sada stvari stoje, biće na startu prvenstva, na našem najvećem...\n17.07.2017 20:43 Administrator 472\nPopović: Očekivanja veća nego prošle sezone\nVoždovac je odigrao još jedan kontrolni meč. Na „krovu“ je savladana ekipa Radničkog iz Obrenovca, ubedljivim rezultatom 4:0. Mreža na pripremama iz utakmice u utakmicu je sve više mirovala, jedan od najzaslužnijih je njen čuvar Zoran Popović, „jedinica Voždovca“ i najbolji golman prošle sezone u Super ligi. „Ostalo je još...\n17.07.2017 19:21 juznevesti.com 1225\nIako zvanične potvrde iz Crvene zvezde još nema, nacionalni mediji uveliko pišu da je sve gotovo što se tiče transfera braće Luke i Ivana Ilića u Mančester siti. Mlade Nišlije, koje po mišljenju mnogih stručnjaka spadaju u najtalentovanije veziste Evrope, popuniće kasu crveno-belih sa 5, 5 miliona evra. Braća su nastupala i za...\n17.07.2017 12:42 FK Dinamo1945 645\nJaki testovi "Brzog Voza"\nFudbaleri pančevačkog Dinama 1945 su ušli u treću nedelju trenažnog procesa pod dirigentskom palicom trenera Stevanovića i njegovih pomoćnika Đokića, Stojanova i Nikolića. Do sada su odigrane dve kontrolne utakmice sa Crvenom Zvezdom (1:6), i Inđijom (0:2). Poslednji duel protiv prvoligaša iz Inđije može da raduje jer je Dinamo bio ravnopravan rival tokom cele utakmice, a pogotovo u...\n17.07.2017 12:41 Branko Stojkovski 1258\nOd aktivnog igranja u FK Glogonj oprostili su se pet velikih zvucnih imena Glogonjskog fudbala i to Veselinovic Sasa, NIkolovski Cedo, Cvetkovic Stojce, Madzevski Boban i Milosevski Nebojsa koji su dali veliki doprinos za nas klub. Ova pet fudbalera prosla i igrala u dresu Glogonja od najnizeg ranga do druge savezne lige. Na danasnjoj utakmici FK Glogonj je imao goste, bivse igrace iz...\n17.07.2017 10:31 FK Mačva 504\nFK Mačva upućuje poziv medijima za akreditaciju\nFudbalski klub “Mačva“ poziva predstavnike medija da pošalju zahteve za akreditovanje za utakmice našeg kluba u Super ligi Srbije u sezoni 2017/18. Poštovane kolege, Novinari, fotoreporteri i snimatelji koji žele da dobiju sezonsku akreditaciju FK Mačva, to mogu da učine tako što će na mejl adresu pr@fkmacva.com ili ana.acan@gmail.com poslati...


Ovnovi čitav mesec jurcaju za partnerom. Kakav je vaš znak pod februarskom astrološkom lupom?\n31.01.2019. - 20:00h\n3. februara Venera iz optimističnog I veselog Strelca prelazi u strogi, ozbiljni I odgovorni znak Jarca. Pre ulaska u ovaj znak, napraviće trigonski aspekt sa Uranom pa će prvih par dana ovog meseca biti obeleženi iznenadnim šansama za zaradu, ali I burnim počecima novih ljubavnih veza. Venera u Jarcu će od 16. napraviti seriju aspekata – sekstil sa Neptunom (romantika, ali I tajnost u emotivnim vezama), konjukciju sa Saturnom ( ljubavi sa razlikom u godinama, karmički susreti, prošlost), konjukciju sa Plutonom (strasno-opsesivni emotivni odnosi, ali I momenti za jaku zaradu) I kvadrat sa Uranom (nepotrebni ljubavni I finansijski rizici).\nSledeće što nas očekuje jeste mlad Mesec u znaku Vodolije u noći između 4. I 5. februara. Vodolija je znak socijalnih I društvenih konekcija I organizacija, prijateljstava, noviteta, promena. Promene su nagoveštene, ostaje nam samo da vidimo na koji način će se kod svakog od nas manifestovati.\n10. februara Merkur prelazi u znak Riba. U znaku Riba Merkur ima svoj pad, što znači da u danima ovog tranzita logika I racionalno razmišljanje biti u nekom desetom planu. Ako je za utehu – inspiracija, umetnički talenti, idealizacija I intuicija će biti naglašeni.\n14. februara Mars iz Ovna prelazi u znak Bika. No, tu bih napomenula nešto – već od prvih dana februara ova će planeta biti u aspektu kvadrata sa Plutonom I sve do polovine meseca – u konjukciji sa Uranom. Prvi aspekt donosi probleme sa prilagođavanjem I jak otpor, najpre prema onima koji su “iznad nas” – nadređenima, autoritetima. Drugi aspekt sa Uranom nosi sa sobom ogromnu količinu energije koju, ako je pravilno usmerimo – možemo itekako iskoristiti da napravimo neke velike preokrete po bilo kom životnom pitanju koje nam je važno. S one negativne strane – ovaj aspekt će doneti mnogo besa, ishitrena I impulsivna ponašanja kojima možemo pokvariti nešto što nikako ne želimo. U Biku je Mars u svom padu, doći će do spuštanja napetosti I uglavnom ćemo sve svoje snage koristiti da steknemo materijalnu ili bilo koju drugu sigurnost.\n19. februara Sunce prelazi u Ribe I otpočinje vladavina ovog znaka. Istog dana imamo I pun Mesec u znaku Device. Emocije će biti u sukobu sa raciom, praktično I logično u sukobu sa imaginarnim, neopipljivim. U danima oko punog Meseca ne pokušavajte da razumski sebi objasnite neke stvari, situacije, ljude – prepustite se I pustite da vas ono što osećate preplavi, pogotovo što će tog istog dana I Merkur biti u tačnoj konjukciji sa Neptunom – neke stvari se ne mogu izreći, mogu se samo osetiti….


Knjigovođa u agenciji za eksterno računovodstvo\nPotreban nam je knjigovođa u eksternoj računovodstvenoj agenciji u Beogradu na duži vremenski period.\nPre opisa zaduženja, posebno skrećemo pažnju da će zaposleni rešenjem direktora biti zadužen za tačno određene klijente i da se očekuje od zaposlenog da snosi odgovornost za svoj deo rada, između ostalog i tako što će poreske prijave potpisivati svojim elektronskim sertifikatom.\nobavezno iskustvo u oblasti finansijskog knjigovodstva od minimum 3 godine rada.\nNapomena za prvi mesec angažovanja:\nplaćen probni rad sa procesom uhodavanja u procese organizacije\nZainteresovane osobe treba da pošalјu svoj CV elektronskim putem (ne kontaktirati telefonski).\nAdviser DOO Beograd\nPrivredno društvo ADVISER DOO BEOGRAD osnovano je 2013. godine. Delatnost društva je pružanje usluga iz oblasti eksternog računovodstva (knjigovodstva), finansija i poreskog savetovanja. Pored knjigovodstvenih usluga, pružamo i usluge: osnivanja privrednih društva i udruženja građana, likvidacije privrednih društava i udruženja građana, izrade biznis planova, obračuna zarada, kontrolinga, elektronskog plaćanja, zastupanja pred poreskim organima, pravnog savetovanja i opšte pravne usluge. Dinamično…


Federika Mogerini: Transformacija KBS postepeno i po kosovskom ustavu - 14.05.2019, Sputnik Srbija\nFederika Mogerini: Transformacija KBS postepeno i po kosovskom ustavu\nŠefica evropske diplomatije Federika Mogerini izjavila je da bi „kosovske bezbednosne snage“ trebalo da se transformišu samo u postepenom procesu i u... 14.05.2019, Sputnik Srbija\n© AFP 2022 / Thierry Charlier Šefica evropske diplomatije Federika Mogerini\nŠefica evropske diplomatije Federika Mogerini izjavila je da bi „kosovske bezbednosne snage“ trebalo da se transformišu samo u postepenom procesu i u potpunosti u skladu sa kosovskim ustavom, prenela je prištinska „Gazeta ekspres“.\n6 Mart 2019, 08:36\nU pisanom odgovoru za taj list, Mogerinijeva je podsetila da je kosovski parlament usvojio zakon o „kosovskim bezbednosnim snagama“ 14. decembra prošle godine, te da Evropska unija i dalje smatra da mandat tih snaga treba da se menja samo kroz sveobuhvatan i postepen proces.\nMogerinijeva kaže i da se EU nada da će Priština odgovoriti na svoje obaveze prema sporazumima postignutim u Briselu.\n„Evropska unija je, u raznim prilikama, ponovila nadu da će Kosovo nastaviti da ispunjava svoje obaveze prema prvom sporazumu postignutom u Briselu u aprilu 2013. godine i njegovim bezbednosnim aranžmanima. NATO je javno izjavio da će nastaviti misiju kosovskih snaga (KFOR) kako bi obezbedio sigurno okruženje na Kosovu i da će Severnoatlantski savet razmotriti nivo angažovanja NATO-a sa ’kosovskim bezbednosnim snagama‘“, zaključila je Mogerinijeva, preneo je Tanjug.\nSkupština Kosova je 10. decembra prošle godine izglasala tri nacrta zakona o transformaciji KBS, a kako se očekuje potpuna transformacija bi trebalo da bude okončana u periodu do 10 godina.


08-11-2019 11:48 Svet Planeta\nTrgovinska rat između dve najveće svetske ekonomije traje više od godinu dana, što je rezultiralo višestrukim carinama i ograničenjima. Očekuje se da će privremeni ugovor između SAD-a i Kine obuhvatati obećanje Vašingtona da će obustaviti realizaciju uvođenja carina zakazanih za 15. decembar na oko 156 milijardi dolara kineskog izvoza, uključujući mobilne telefone, prenosne računare i igračke.\nVašington i Peking uvode međusobne carine na robu vrednu milijardama dolara. U 2018. godini Trampova administracija počela je uvoditi carine i druga trgovinska ograničenja Kini kako bi primorala Peking da promeni ono što je nazvala "nepoštenim trgovinskim praksama".\nPoslednja eskalacija dogodila se u avgustu, kada su SAD počele postepeno nametati carine na oko 300 milijardi dolara kineskog izvoza. Peking se osvetio nametima koji su usmereni na američki uvoz vredan oko 30 milijardi dolara, a najviše utiče na proizvode koji su osetljivi na američki poljoprivredni sektor.\nU septembru su SAD privremeno izuzele oko 400 vrsta kineskih proizvoda. Na listi su se našli filteri za kafu, baklje za kućna dvorišta i skejtbordovi. Proizvodi su bili deo kineske robe vredne 250 milijardi dolara na koju je Trampova administracija uvela carine prošle godine. Izuzeće SAD-a usledilo je nakon odluke Ministarstva finansija Kine da izuzme 16 američkih proizvoda iz režima sankcija.\nAmerički državni sekretar izbegava istragu o opozivu! Više o tome OVDE.


Dodik: Džaferović da pokuša voditi racionalnu, a ne iluzornu politiku | Banjaluka.net\nDodik: Džaferović da pokuša voditi racionalnu, a ne iluzornu politiku\nPredsjedavajući Predsjedništva BiH Milorad Dodik rekao je da bošnjački član Predsjedništva BiH Šefik Džaferović nema razloga da se plaši jer je današnji sastanak rukovodstava Republike Srpske i Srbije bio racionalan u kome ništa nije upereno protiv Bošnjaka ni protiv BiH.\n“Bilo bi dobro da Džaferović pokuša da vodi racionalnu, a ne iluzornu politiku, jer ako oni misle da ćemo mi sebe sami ukinuti i nestati da bi on bio zadovoljan, to se neće desiti”, poručio je Dodik.\nNa konferenciji za novinare nakon sastanka delegacija Srpske i Srbije, Dodik je poručio da DŽaferović može da govori šta hoće i da je to njegovo lično mišljenje koje nema nikakvu institucionalnu snagu, te da Banjaluka nikada nije na takav način komentarisala Džaferovićeve sastanke sa turskim predstavnicima ili drugima.\n“Srbija se ne miješa u unutrašnje stvari BiH, iako bi mi voljeli da to malo više bude, ali nije, jer na to ima pravo kao potpisnica Aneksa 10 Dejtonskog sporazuma”, rekao je Dodik i podsjetio da Srbija s toga ima i odgovornost.\nOn je naveo da se već 20 godina pokušava da izbaci Srbija iz odlučivanja o tim pitanjima, pa čak i pisanja o tome.\nOdgovarajući na pitanje u vezi sa sastankom sa američkim ambasadorom u BiH Erikom Nelsonom, Dodik je naveo da mu je rekao da je za Banjaluku neprihvatljivo da se ne poštuje međunarodno pravo i Aneks 10 Dejtonskog sporazuma u kojem je rečeno da strane moraju konsenzusom da se dogovore o visokom predstavniku, a to potvrđuje Savjet bezbjednosti UN.\n“Nelson je na to odgovorio da je Amerika svoje rekla i da smatra da je Kristijan Šmit već imenovan i da se treba posvetiti funkcionalnoj BiH koju mi čitamo kao unitarnu BiH”, rekao je Dodik.\nOn je naveo da je Neslonu rekao da nije spreman da prati njihove iluzije već 20 godina koje su oni posijali u BiH i koje ne funkcionišu i da bi trebalo da se vrate realnom odnosu snaga na terenu i Dejtonskom sporazumu.\n“Takođe, rekao sam i ne mogu da razumijem zašto jedna Amerika, koja je kreirala Dejtonski sporazum, pa i Aneks 10, odustaje od tog sporazuma usput optužujući druge da ga krše”, rekao je Dodik.\nOn je poručio da Republika Srpska ne može da prihvati tu vrstu međunarodnog intervencionizma koji ruši međunarodni sporazum, a da je Amerika predvodila dugo godina upravo takvu politiku, koja se pokazala neuspješna.\nDodik je ocijenio da će Amerika morati da odustane od svojih zacrtanih nemogućih ciljeva, ističući da BiH neće biti ni funkcionalna ako to znači unitarna, ali može da bude dogovorena.\n“Mi hoćemo dogovor i ne bježimo od toga, ali nismo se pokazali servilnim za politike koje su neuspješne i koje idu na štetu Srba. Isto sam mu rekao da se pokušava ograničiti značaj, riječ i snaga sprskog političkog stava uopšte ovdje na Balkanu”, rekao je Dodik.\nOn je naveo da je razgovor sa Nelsonom bio običan razgovor u kome su razmijenjena mišljenja i da tu ništa nije nepoznato.\n“Amerika koristi svoju poziciju koju treba poštovati. Mi to osjećamo, ali moram da kažem da Amerika nije korektna i da bi trebalo da se vrati poštivanju Dejtonskog sporazuma, a ne da nama plasiraju iluzije koje mi treba da pratimo za njima”, konstatovao je Dodik.


RTCG - Radio Televizija Crne Gore - Nacionalni javni servis :: Eurosong 2014 :: Sergej predstavio "Moj svijet" / print=true\nEKSKLUZIVNO NA RTCG 09. 03. 2014. 09:27 >> 23:24 24\nEKSKLUZIVNO NA RTCG\nSergej predstavio "Moj svijet"\nSpot i pjesma "Moj svijet" ovogodišnjeg predstavnika Crne Gore na Evroviziji Sergeja Ćetkovića predstavljeni su večeras, u specijalnoj emisiji na RTCG1.\nAutor muzike za kompoziciju je Sergej Ćetković, aranžman su uradili Vladan Popović i Marko Milatović, dok su pored Sergeja tekst pisale Emina Jahović Sandal (na nasem jeziku) i Biljana Marković (na engleskom jeziku).\n''Pjesma "Moj svijet", koju ćemo izvesti u Kopenhagenu, plod je visemjesečnog rada i pedantne analize Eurosonga. Ipak, niko ne može precizno, bez obzira kakav ste talenat, da pretpostavi šta će proći na Eurosongu, jer koliko god imali dobru pjesmu i nastup, bitna je i sama promocija. Moji producenti i ja procijenili smo da treba da ostanem dosljedan sebi, zadržim svoj lični pečat, ali u malo drugačijem pakovanju, prilagođenom propozicijama i karakteru Eurosonga'', kazao je Ćetković.\nNaš predstavnik je naglasio da je reditelj i direktor fotografije Aleksandar Kerekeš, veoma vjerno i suptilno, kroz sliku pretočio još jednu ljubavnu priču i snažnu emociju koju ona nosi.\n''Riječ je o visoko budžetnom video spotu, gdje je korišćena HD tehnologija, što je spotu dalo izuzetan kvalitet i kristalno jasnu sliku. Kerekeš je uspio, na šta sam mu zahvalan, da režiserski izbjegne zamku tzv "turističke razglednice", što je uobičajeno za evrovizijske spotove i da svojom estetikom spoji i umetne muzičku priču koju smo zajedno osmislili u egzotične predjele Crne Gore, kao eksterijer, koji mnogi još nijesu vidjeli i doživjeli na ovakav način. Snimali smo punih 5 dana na lokacijama Žabljaka, Ulcinja, Skadarskog jezera, Bara... Nadam se da će i gledaoci, širom Evrope, prepoznati moju iskrenu emociju i da će uživati u mojoj novoj pjesmi koja na engleskom jeziku nosi naslov "My love", rekao je Sergej Ćetkovic, u specijalnoj emisiji RTCG.\nĆetković će nastupiti u prvom polufinalu 59. Eurosonga, 6. maja, dok će finale biti održano četiri dana kasnije. Organizatori u Kopenhagenu očekuju da će ovaj festival pratiti više od 170 miliona gledalaca, na svim kontinentima.\nEvrovizija Sergej Ćetković\nEvrovizija u Tel Avivu\nTurska nastavlja s bojkotom Evrovizije zbog moralnog pada\n05. 08. 2018. 2


Obnovljivi će 2030. biti najjevtiniji izvor energije | EurActiv Srbija\nObnovljivi izvori energije, poput vetra i Sunca, do 2030. će postati najjevtiniji izvor energije u Grupi 20 vodećih svetskih ekonomija, pokazalo je novo istraživanje. Ekolozi istovremeno upozoravaju da zemlje koje još investiraju u ugalj i nuklearnu energiju samo bacaju novac na tehnologiju koja za nekoliko godina neće biti konkurentna.\nRezultati istraživanja objavljeni pred samit Grupe 20 u Hambugu (7-8. jula) pokazali su i da je u poslednje dve godine u polovini zemalja iz G20 energija proizvedena iz obnovljivih izvora već jevtinija ili isto košta kao ona iz uglja ili nuklearnih elektrana.\nU istraživanju koje je uradio finski Univerzitet Lapenranta a objavio Grinpis Nemačka računati su troškovi proizvodnje energije u zemljama G20 između 2015. i 2030. godine.\nUtvrđeno je da su najjevtiniju struju u 2015. proizvodile vetroelektrane u velikom delu Evrope, Južnoj Americi, SAD, Kini i Australiji.\nPredviđa se i da će zahvaljujući napretku tehnologije do 2030. solarna energija biti čak jevtinija od energije vetra u većini zemalja G20.\nStručnjak za energetiku organizacije Ginpis Nemačka Tobijas Austrup ocenio je da "zaštita klime sve više ima ekonomskog smisla širom G20 jer obnovljiva energija postaje jevtinija od prljavog uglja i nuklearne energije".\nKako je dodao, "svaka zemlja Grupe 20 koja još investira u ugalj i nuklearnu energiju baca novac na tehnologiju koja neće biti konkurentna narednih godina".\nFunkcioner francuskog ministarstva energetike Mario Pen (Pain) na skupu u organizaciji Francuskog instituta za međunarodne odnose 4. jula odgovorio je na pitanje oko budućnosti francuskog elektroenergetskog sistema da "obnovljivi predstavljaju veliki deo odgovora".\nMeđutim, kako je upozorio, s ciljem da se evropska ekonomija dekarbonizuje, "doći će do povećanja cena. Građani moraju da prihvate da je to cena dekarbonizacije". Pen je dodao da "neke zemlje, uključujući Francusku, možda neće biti spremne za to".\nFrancuski zvaničnik takođe je potvrdio da nuklearna energija čini najveći deo u energetskom miksu zemlje ali je istakao da je cilj da se njen udeo smanji na 50 sa 75% proizvodnje struje do 2030.\nPen je rekao i da će sporazumi EU o energetici, poput onog o sistemu trgovine emisijama, i dalje biti problematični, s obzirom na ekonomsku i socijalnu zavisnost nekih članica od uglja. Ugalj, kako je rekao, za Francusku nije problem.\nEU je inače 5. jula poručila partnerima iz Grupe 20 da se Pariski sporazum o borbi protiv klimatskih promena neće vraćati na pregovarački sto nakon što je američki predsednik Donald Tramp odlučio da se SAD povuku iz tog sporazuma.\n"Sporazum ostaje temelj globalnih napora za efikasnu borbu protiv promena klime i realizaciju Agende za održivi razvoj do 2030. i smatramo da o njemu ne može ponovo da se pregovara", istakao je Brisel u saopštenju pred skup G20 u Hamburgu.\nKada je reč o povlačenju SAD iz klimatskog sporazuma, Austrup kaže da je energetska politika američkog predsednika loša i dodaje da ne treba da se propusti šansa da se iskoriste odlični uslovi za širenje vetro i solarnih kapaciteta u američkim državama poput Kalifornije, Teksasa i Ajove.\nIpak, ni Tramp izgleda ne zanemaruje obnovljvu energiju i krajem juna je u Ajovi rekao da njegova administracija razmatra da na planiranom zidu na granici sa Meksikom postavi solarne panele.\nAmerički predsednik rekao je da je ta ideja "jedinstvena" i da to znači da će zid "sam sebe otplatiti". Taj predlog, iako nije izvesno ni da li je izvodljiv, malo je ublažio kritike na račun Trampovih zaokreta u politici, velike vladine potrošnje i stava protiv obnovljive energije.\n: Evropa i svet ljuti na Trampa zbog Pariskog sporazuma\n: Lideri G7 traže zajedničku poziciju posle brojnih potresa


source.ba | "Tačne su priče da pojednicima dobro dođe boravak zatvoru, jer vani nemaju ni kuće, ni hrane. Preko 50 ubica je trenutno ovdje, znate li šta to znači"\nDirektor Kazneno-popravnog zavoda (KPZ) Sarajevo Faruk Zubčević govorio je za Source portal.\nNa mjesto direktora KPZ-a Sarajevo prvi put imenovan je krajem 2017.godine, nakon što je došlo do smjene dotadašnje uprave zatvora zbog sigurnosnih propusta utvrđenih nakon što je iz te ustanove pobjegao Amel Sejfović.\nKrajem protekle godine odlukom Vlade Federacije BiH, nastavio je obavljati tu dužnost i u naredne četiri godine.\nSa Zubčevićem smo govorili o stanju u KPZ Sarajevo, te koliko se posmatrajući sa sigurnosnog aspekata stanje promijenilo u protekle, nešto više od četiri godine.\nPitali smo našeg sagovornika koliko se često vrše pretresi u ovoj pritvorskoj jedinici, kao i koji pritvorenici danas čine većinu u ovoj ustanovi.\nZubčević nam je otkrio jedan pomalo iznenađujući podatak da je u KPZ Sarajevo trenutno priotvoreno preko 50 osoba optuženih za teška krivična djela ubistva.\nTagovi: KPZ SarajevoFaruk ZubčevićZatvor


Kostić: Hrana će biti nafta budućnosti | Kamatica\nPočetna > tekst > Kostić: Hrana će biti nafta budućnosti\nKostić: Hrana će biti nafta budućnosti\nIzvorKamatica, Seebiz, Tanjug\nTekst objavljen: 05.10.2012 10:40\nSrbija mora da promeni agrarnu politiku i da poveća izdvajanja u agrarni budžet, jer je poljoprivreda izvozna šansa naše zemlje i hrana će biti sve skuplja, kaže predsednik MK grupe Miodrag Kostić.\n- Ono što je 60-tih i 70-tih godina prošlog veka za svet bila nafta, to je danas hrana i ona će biti sve skuplja, pogotovo uz već najavljenu tendenciju većih sušnih perioda u svetu - upozorio je on.\nSa stanovišta privrede, neto prihod US Steela u Smederevu, bio je svega oko 80 miliona evra, jer je izvoz iznosio oko 800 miliona, ali je uvoz sirovina i repromaterijala iznosio 720 miliona evra, dok je neto prihod poljoprivrede bio daleko veći, naveo je Kostić.\nKostić kaže da zbog toga Srbija mora da promeni agrarnu politiku i navodi da je njemu, kao poljoprivredniku, potrebno da neko očisti kanale za navodnjavanje u Vojvodini i da ukrupni poljoprivredno zemljište, a obrtni kapital će sam da obezbedi na oko 14.000 hektara.\n- Na navodnjavanom zemljištu MK grupa ove godine je imala u proseku 13 hektara kukuruza po hektaru i 9,5 tona šećerne repe, a tamo gde nije bilo rod je bio beznačajan - kazao je Kostić.\n- U Ukrajini MK grupa obrađuje 55.000 hektara, a u Srbiji oko 25.000 hektara - naveo je Kostić dodao da tajkuni u Srbiji poseduju zajedno oko 40.000 hektara, što je manje od jedan odsto i zbog toga ne razume hajku u medijima protiv tajkuna.\nMiodrag Kostić MK grupa poljoprivreda investicija hrana